				|

		52013PC0381

			Rakkomandazzjoni għal DEĊIŻJONI TAL-KUNSILL li tistabilixxi li ma ttieħdet ebda azzjoni effettiva mill-Belġju b'reazzjoni għar-Rakkomandazzjoni tal-Kunsill tat-2 ta' Diċembru 2009 /* COM/2013/0381 final - 2013/ () */

			   	Rakkomandazzjoni għal
DEĊIŻJONI TAL-KUNSILL
li tistabilixxi li ma ttieħdet ebda
azzjoni effettiva mill-Belġju b'reazzjoni għar-Rakkomandazzjoni
tal-Kunsill tat-2 ta' Diċembru 2009
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament
tal-Unjoni Ewropea, u b’mod partikolari l-Artikolu 126(8) tiegħu,
Wara li kkunsidra r-rakkomandazzjoni
mill-Kummissjoni Ewropea,
Billi:
(1)       Skont l-Artikolu 126
tat-Trattat, l-Istati Membri għandhom jevitaw defiċits
eċċessivi tal-gvern.
(2)       Il-Patt ta’ Stabbiltà u
Tkabbir huwa bbażat fuq l-għan ta’ finanzi sodi tal-gvern bħala
mezz biex jissaħħu l-kundizzjonijiet għall-istabbiltà
tal-prezzijiet u għal tkabbir sostenibbli b’saħħtu li jwassal
għall-ħolqien tal-impjiegi. Il-Patt ta’ Stabbiltà u Tkabbir jinkludi
r-Regolament tal-Kunsill (KE) Nru 1467/97
tas-7 ta’ Lulju 1997 dwar li titħaffef u li tiġi
ċċarata l-implimentazzjoni tal-proċedura ta' defiċit
eċċessiv[1],
li kien adottat sabiex jgħin il-korrezzjoni fil-pront tad-defiċits
eċċessivi tal-amministrazzjoni pubblika.
(3)       Il-Kunsill, huwa u
jaġixxi fuq rakkomandazzjoni tal-Kummissjoni,
fit-2 ta’ Diċembru 2009 iddeċieda, skont
l-Artikolu 126(6) tat-Trattat, li fil-Belġju kien hemm defiċit
eċċessiv[2].
Fl-istess jum, kif ukoll abbażi tar-rakkomandazzjoni mill-Kummissjoni,
il-Kunsill adotta rakkomandazzjonijiet skont l-Artikolu 126(7) fejn talab
lill-awtoritajiet Belġjani jieħdu azzjoni f'qafas ta’ terminu medju
sabiex iġibu d-defiċit taħt it-3 % tal-PDG sa mhux aktar tard
mill-2012.
(4)       B'mod iktar speċifiku,
sabiex id-defiċit tal-amministrazzjoni pubblika jitniżżel
għal taħt it-3 % tal-PDG b'mod kredibbli u sostenibbli,
l-awtoritajiet Belġjani kienu rakkomandati li a) jimplimentaw miżuri
ta' tnaqqis tad-defiċit fl-2010 kif ippjanat fl-abbozz tal-baġit
għall-2010 u jsaħħu l-isforz fiskali ppjanat fl-2011 u l-2012;
(b) jiżguraw sforz fiskali annwali medju ta' ¾ % tal-PDG matul
il-perjodu 2010-2012, li għandu jikkontribwixxi wkoll biex il-proporzjon
tad-dejn gross jinġieb lura lejn tnaqqis b'mod li jqarreb il-valur
referenzjarju b'pass sodisfaċenti billi jinkiseb livell xieraq ta'
bilanċ favorevoli primarju; (c) jispeċifikaw il-miżuri li huma
neċessarji għall-ksib ta' korrezzjoni tad-defiċit
eċċessiv sal-2012, jekk il-kundizzjonijiet ċikliċi
jippermettu u jaċċelleraw it-tnaqqis tad-defiċit jekk
il-kundizzjonijiet ekonomiċi jew baġitarji jkunu aħjar minn dawk
mistennija meta ħarġu r-rakkomandazzjonijiet tal-PDE; u (d)
isaħħu l-mekkaniżmi ta' monitoraġġ biex jiżguraw
li l-miri fiskali jkunu rrispettati. Fir-rakkomandazzjonijiet tiegħu,
il-Kunsill stabbilixxa data ta' skadenza
tat-2 ta' Ġunju 2010 għal azzjoni effettiva biex
tittieħed b'konformità mad-dispożizzjonijiet tal-Artikolu 3(4)
tar-Regolament (KE) Nru 1467/97.
(5)       Skont it-Tbassir
tal-Ħarifa 2009 mis-servizzi tal-Kummissjoni, li kien jifforma l-bażi
tar-rakkomandazzjoni tal-Kunsill skont l-Artikolu 126(7) tat-TFUE
tat-2 ta' Diċembru 2009, l-ekonomija Belġjana kienet
mistennija tikber b'0,6 % fl-2010 u b'1,5 % fl-2011. Is-sena 2012
kienet lil hinn mit-tbassir, iżda taħt l-ipotesi tal-għeluq
gradwali tad-distakk negattiv kbir fil-produzzjoni sal-2015, għall-2012
kien mistenni tkabbir ogħla minn dak tal-2011. It-tkabbir fil-PDG fl-2010
kien sostanzjalment ogħla milli mistenni fit-Tbassir tal-Ħarifa
tal-2009 tas-servizzi tal-Kummissjoni, fl-2011 kien kemm kemm ogħla
t-tbassir ta' 1,5 %, filwaqt li fl-2012 l-ekonomija Belġjana
għaddiet minn tnaqqis ta' 0,2 %.
(6)       Fil-15 ta' Ġunju 2010,
il-Kummissjoni kkonkludiet li abbażi tat-Tbassir tar-Rebbiegħa 2010
tas-servizzi tal-Kummissjoni, il-Belġju ħa azzjoni effettiva dwar
il-konformità mar-rakkomandazzjoni tal-Kunsill
tat-2 ta' Diċembru 2009 biex id-defiċit tal-gvern
jinġieb taħt il-valur ta' referenza ta' 3 % tal-PDG u qies li
għalhekk ma kien hemm bżonn tal-ebda pass addizzjonali
fil-proċedura ta' defiċit eċċessiv dak iż-żmien.
(7)       Abbażi tat-Tbassir
tal-Ħarifa 2011 tas-Servizzi tal-Kummissjoni, kien hemm evidenza
ċara ta' riskji ta' nuqqas ta' konformità mar-rakkomandazzjoni tal-PDE
tal-2009, minħabba d-distakk, li għadu sinifikanti, mal-limitu
massimu tad-defiċit ta' 3 % tal-PDG qrib l-iskadenza fin-nuqqas ta'
baġit tal-2012 u l-fatt li l-isforz fiskali milħuq sa dakinhar kien
inqas minn dak rakkomandat. Għalhekk, il-Kummissjoni esprimiet it-tħassib
tagħha u saħqet mal-Belġju biex jieħu l-miżuri
neċessarji fil-ħin biex jevita li tkompli l-PDE tiegħu.
F’Diċembru 2011, il-Gvern Belġjan li kien għadu kif
ġie kostitwit qabel fuq abbozz ta’ baġit. Fil-11 ta' Jannar 2012
il-Kummissjoni kkonkludiet li, abbażi tax-xenarju makroekonomiku
prevalenti dak iż-żmien (tbassir ta’ tkabbir ta’ 0,9 % skont
it-Tbassir tal-Ħarifa 2011 tas-servizzi tal-Kummissjoni), il-miżuri
ta’ konsolidazzjoni fil-baġit u l-iffriżar addizzjonali,
id-defiċit kellu jilħaq 2,9 % tal-PDG fl-2012. Għalhekk il-Kummissjoni
kkunsidrat li l-ebda passi oħra fil-proċedura ta' defiċit
eċċessiv tal-Belġju ma kienu meħtieġa sa dak
il-mument.
(8)       Valutazzjoni ġdida
tal-azzjoni meħuda mill-Belġju biex jikkoreġi d-defiċit
eċċessiv sal-2012 b’reazzjoni għar-rakkomandazzjoni tal-Kunsill
skont l-Artikolu 126(7) tat-Trattat, twassal għal dawn
il-konklużjonijiet li ġejjin:
–
Wara n-notifika ta’ PDE tad-defiċit
tal-amministrazzjoni pubblika tal-2012 u l-validazzjoni tagħha
mill-Kummissjoni (Eurostat), id-defiċit tal-2012 spiċċa kien ta'
3,9 % tal-PDG. Dan kien parzjalment minħabba l-ħtieġa
urġenti biex jiġi rikapitalizzat il-grupp bankarju Dexia fi tmiem
l-2012, li ħalla impatt negattiv ta’ 0,8 % tal-PDG fuq
id-defiċit tal-gvern. Madankollu, anke mingħajr din l-operazzjoni
l-iskadenza kienet tinqabeż, b'defiċit ta’ 3,2 % tal-PDG li
jeskludi l-impatt negattiv ta’ darba ta’ dik l-operazzjoni. Barra minn hekk,
il-baġit tal-2012 kellu miżuri sostanzjali ta’ darba li jnaqqsu
d-defiċit, stmati għal madwar 0,4 % tal-PDG.
–
Il-bilanċ primarju tjieb minn defiċit ta’
1,9 % tal-PDG fl-2009 għal 0,4 % tal-PDG fl-2010, filwaqt li
baqa’ ġeneralment stabbli fl-2011. Fl-2012, id-defiċit primarju
ddeterjora għal 0,5 % minħabba l-impatt tar-rikapitalizzazzjoni
tad-Dexia, li mingħajru l-bilanċ primarju kien juri bilanċ
pożittiv ta’ 0,3 % tal-PDG.
–
L-isforz fiskali annwali medju mill-2010 'l hawn
huwa stmat li hu 0,3 % tal-PDG, sew taħt it-¾ % tal-PDG
irrakkomandat mill-Kunsill. Hekk ukoll wara korrezzjoni għall-effetti
riveduti tat-tkabbir fil-produzzjoni potenzjali u żviluppi fid-dħul,
l-isforz fiskali medju aġġustat huwa inqas minn nofs l-isforz
rakkomandat. Kalkolu minn isfel għal fuq jistima l-impatt nett kumulattiv
ta’ miżuri diskrezzjonarji ta’ natura permanenti għal madwar 2 %
tal-PDG tul l-2010-2012. Dan il-kalkolu jinkludi kemm miżuri
għat-tnaqqis tad-defiċit kif ukoll żidiet fl-infiq sa ċertu
punt minħabba deċiżjonijiet ta’ politika tal-passat (pereż.
adattamenti tal-benefiċċji soċjali għall-benessri, sussidji
ta’ pagi li jogħlew malajr lill-kumpaniji) li parzjalment ipaċu l-isforzi
ta’ konsolidazzjoni. Barra minn hekk, l-impatt ta’ dawn it-2 % tal-PDG ta’
miżuri diskrezzjonarji ma kienx biżżejjed biex ipaċi
x-xejra dejjem tiżdied b'mod awtonomu fin-nefqa pubblika minħabba
t-tixjiħ tal-popolazzjoni u fl-istess ħin jinkiseb it-titjib
rakkomandat tal-bilanċ strutturali fuq il-perjodu ta' konsolidazzjoni.
–
Fl-2010, il-Belġju, fil-biċċa
l-kbira, implimenta l-miżuri għat-tnaqqis tad-defiċit kif
ippjanat, li wassal għal titjib strutturali ta’ ½ % tal-PDG, li minni
¼ pp. kien grazzi għal tnaqqis qawwi fin-nefqa fuq l-imgħax.
Id-defiċit nominali niżel minn 5,6 % tal-PDG fl-2009 (li inkluda
0,6 pp. ta'  fatturi negattivi ta’ darba) sa 3,8 % tal-PDG,
sostanzjalment inqas mill-mira ta’ 4,8 % tal-PDG ippjanat
mill-awtoritajiet Belġjani fil-Programm ta’ Stabbiltà ta’ Jannar 2010,
bis-saħħa tar-riżultat makroekonimiku aħjar milli kien
mistenni. Fl-2010, il-PDG kiber bi 2,4 %, meta mqabbel ma’ rata ta’
tkabbir ta’ 0,6 % mistenni fi żmien ir-rakkomandazzjoni tal-PDE.
–
Minkejja kundizzjonijiet makroekonomiċi
relattivament favorevoli fl-ewwel nofs tal-2011 (tkabbir annwali tal-PDG ta’
1,8 %), il-bilanċ nominali naqas biss marġinalment dik is-sena,
għal 3,7 % tal-PDG, meta mqabbel ma’ mira ta’ 3,6 % tal-PDG
fil-Programm ta’ Stabbiltà tal-2011. Il-bilanċ strutturali mar lura
b'0,1 % fl-2011. Għalhekk, il-Belġju naqas milli jieħu
vantaġġ minn żminijiet ekonomiċi relattivament favorevoli
biex inaqqas id-defiċit tiegħu, parzjalment minħabba l-imblokk politiku
fil-livell federali bejn l-elezzjonijiet ta’ Ġunju 2010 u
Diċembru 2011.
–
F’Diċembru 2011, il-Gvern Belġjan li
kien għadu kif ġie kostitwit inkluda fil-baġit tal-2012 sensiela
ta’ miżuri ta’ konsolidazzjoni li jammontaw, skont il-baġit u
l-Programm ta’ Stabbiltà tal-2012, għal madwar 3 % tal-PDG.
Ittieħdu miżuri addizzjonali f’Marzu 2012 u f'Ottubru 2012
sabiex jittaffa l-impatt negattiv tat-tnaqqis fir-ritmu ekonomiku fuq
il-baġit. Fl-aħħar tal-2012, il-Gvern Belġjan u dak
Franċiż kellhom bżonn iżidu l-kapital tal-grupp bankarju
Dexia, sabiex jirremedjaw il-pożizzjoni tal-assi netti negattivi u biex
ir-riżoluzzjoni ordinata tal-grupp tkun tista' tibqa' għaddejja.
Għall-Belġju, dan kellu impatt negattiv ta' darba fuq id-defiċit
ta’ 0,8 % tal-PDG. Barra minn hekk, minkejja mekkaniżmu ta’
monitoraġġ imsaħħaħ, it-tnaqqis fir-ritmu ekonomiku
ħalla impatt fuq id-dħul tal-gvern aktar milli kien mistenni, u
rriżulta f'defiċit fil-livell federali ta’ 2,7 % tal-PDG
eskluż l-impatt tal-operazzjoni tad-Dexia meta mqabbel ma’ mira ta’ 2,4 %.
Barra minn hekk, fin-notifika għal PDE f'April 2013, irriżulta
li l-livell tal-gvern lokali ma żammx mal-mira tad-defiċit
(-0,3 % tal-PDG minflok -0,2 %), li kien biss parzjalment ikkumpensat
minn riżultat aħjar milli mistenni mir-reġjuni u komunitajiet
(-0,1 % tal-PDG minflok -0,2 %). Il-bilanċ tal-baġit
strutturali huwa stmat li tjieb b’½ pp tal-PDG fl-2012. Miżuri
mdaqqsa tal-gvern ġew parzjalment ikkumpensati bi nfiq ogħla fuq
l-imgħax, impatt negattiv tal-indiċjar awtomatiku tal-pagi u tal-benefiċċji
soċjali marbuta mal-inflazzjoni fl-imgħoddi, u żieda qawwija
fl-infiq għall-pensjonijiet.
–
Id-dejn pubbliku tela’ minn 84,0 % tal-PDG
fl-2007 għal 99,6 % tal-PDG fl-2012. Id-dinamika tad-defiċit u
tal-PDG jammontaw għal madwar 6,5 pp. miż-żieda, filwaqt li
fatturi eżoġeni jammontaw għal madwar 9 pp., l-iktar
minħabba l-operazzjonijiet ta’ salvataġġ fis-settur finanzjarju
fil-forma ta’ injezzjonijiet ta’ kapital.
(9)       Il-Belġju ħadet xi
miżuri biex jissaħħu l-mekkaniżmi ta’ monitoraġġ
biex jiżguraw li l-miri fiskali jkunu rispettati, bħat-twaqqif ta’
kumitat ta’ monitoraġġ fl-2010 u monitoraġġ
imsaħħaħ tal-eżekuzzjoni tal-baġit fl-2012.
Madankollu, ma sar l-ebda progress sinifikanti biex jiġi
aġġustat il-qafas fiskali sabiex jiġi żgurat li l-miri
baġitarji jkunu vinkolanti fuq livelli federali u sottofederali, u
tiżdied it-trasparenza tal-qsim tal-piżijiet u r-responsabbiltà
fil-livelli kollha tal-gvern.
(10)     Dan iwassal
għall-konklużjoni li r-reazzjoni tal-Belġju
għar-rakkomandazzjoni tal-Kunsill skont l-Artikolu 126(7) tat-Trattat
tat-2 ta' Diċembru 2009 kienet insuffiċenti,
Il-Belġju ma temmx id-defiċit eċċessiv tiegħu
sal-2012. L-isforz fiskali huwa sostanzjalment inqas minn dak li kien ġie
rrakkomandat mill-Kunsill, u kien saħansitra kompletament nieqes fl-2011,
ADOTTA DIN ID-DEĊIŻJONI:
Artikolu 1
Il-Belġju ma ħax azzjoni
effikaċi b'reazzjoni għar-rakkomandazzjoni tal-Kunsill skont
l-Artikolu 126(7) tat-Trattat tat-2 ta’ Diċembru 2009
.
Artikolu 2
Din
id-Deċiżjoni hija indirizzata lill-Belġju.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 209, 2.8.1997, p. 6.
[2]               ĠU L 125, 21,5.2010, p. 34. Id-dokumenti
kollha relatati mal-proċedura tad-defiċit eċċessiv
tal-Belġju jinsabu f':
http://ec.europa.eu/economy_finance/economic_governance/sgp/deficit/countries/belgium_en.htm


title: 54/2004/COL: Rakkomandazzjoni mill-Awtorità ta’ Sorveljanza ta' l-EFTA Nru 54/04/COL tat- 30 ta’ Marzu 2004 dwar programm koordinat għall-kontroll uffiċjali ta’ l-affarijiet ta’ l-ikel għall-2004

text:
               12.12.2006

               MT

               Il-Ġurnal Uffiċjali ta’ l-Unjoni Ewropea

               415

         RAKKOMANDAZZJONI MILL-AWTORITÀ TA’ SORVELJANZA TA' L-EFTA
   Nru 54/04/COL
   tat-30 ta’ Marzu 2004
   dwar programm koordinat għall-kontroll uffiċjali ta’ l-affarijiet ta’ l-ikel għall-2004
   L-AWTORITÀ TA’ SORVELJANZA TA’ L-EFTA,
   Wara li kkunsidrat il-Ftehim dwar iż-Żona Ekonomika Ewropea (ŻEE), u b’mod partikolari l-Artikolu 109 u l-ewwel Protokoll tiegħu,
   Wara li kkunsidrat il-Ftehim bejn l-Istati ta’ l-EFTA dwar it-twaqqif ta' Awtorità ta’ Sorveljanza u Qorti tal-Ġustizzja, u b' mod partikolari l-Artikolu 5(2)(b) u l-ewwel Protokoll tiegħu,
   Wara li kkunsidrat l-Att imsemmi fil-punt nru. 50 ta’ Kapitolu XII ta' l-Anness II mal-Ftehim taż-ŻEE (Direttiva tal-Kunsill 89/397/KEE ta’ l-14 ta’ Ġunju 1989 dwar il-kontroll uffiċjali ta’ l-affarijiet ta’ l-ikel) (1), kif ġie adattat għall-Ftehim taż-ŻEE permezz ta' l-ewwel Protokoll tiegħu, u b' mod speċjali l-Artikolu 14(3) tiegħu,
   Wara li kkonsultat mal-Kumitat dwar l-Affarijiet ta' l-Ikel ta' l-EFTA li jassisti lill-Awtorità ta’ Sorveljanza ta' l-EFTA,
   Billi:

               (1)

               Huwa neċessarju, biex tiffunzjona tajjeb iż-Żona Ekonomika Ewropea, li jsiru arranġamenti għal programmi koordinati għall-ispezzjoni ta' l-ikel fi ħdan iż-ŻEE mfassla biex titjieb l-implimentazzjoni armonizzata għall-kontrolli uffiċjali mill-Istati taż-ŻEE.

               (2)

               Programmi bħal dawn għandhom jagħmlu enfasi fuq il-konformità mal-leġislazzjoni ta’ l-affarijiet ta’ l-ikel fis-seħħ taħt il-Ftehim taż-ŻEE, li huwa mfassal b’ mod partikolari sabiex jipproteġi s-saħħa pubblika u l-interessi tal-konsumatur, u sabiex jiżgura prattiċi ġusti fil-kummerċ.

               (3)

               L-Artikolu 3 ta’ l-Att imsemmi fil-punt 54n tal-Kapitolu XII ta' l-Anness II tal-Ftehim taż-ŻEE (Direttiva tal-Kunsill 93/99/KEE tad-29 ta' Ottubru, 1993 dwar il-miżuri addizzjonali għal kontroll uffiċjali fuq affarijiet ta' l-ikel) (2) jitlob illi l-laboratorji msemmija fl-Artikolu 7 tad-Direttiva 89/397/KEE jikkonformaw mal-kriterji stabbiliti fis-serje Standard Ewropew EN 45000, li issa ġew mibdula għal EN ISO 17025:2000.

               (4)

               Ir-riżultati mill-implimentazzjoni simultanja ta’ programmi nazzjonali u programmi koordinati jistgħu jagħtu tagħrif u esperjenza li fuqhom jistgħu jkunu bbażati ħidmiet ta’ kontroll u leġislazzjoni fil-ġejjieni.

               (5)

               Il-parteċipazzjoni ta’ l-Iżlanda u l-Liechtenstein fil-programmi f'partijiet A u B ta’ l-iskop ta’ din ir-Rakkomandazzjoni se jkollha bżonn tiġi evalwata b’rispett għall-eżenzjonijiet tagħhom mill-ewwel Kapitolu ta' Anness I tal-Ftehim taż-ŻEE.

         TIRRAKKOMANDA B' DAN LILL-ISTATI TA' L-EFTA BIEX:
   1.   Matul l-2004, jitwettqu spezzjonijiet u kontrolli li jinkludu, fejn ikun indikat, it-teħid ta’ kampjuni u l-analiżi ta’ dawn il-kampjuni fil-laboratorji, bil-għan illi:

               —

               jeżaminaw is-sigurtà batterjoloġika tal-ġobnijiet magħmulin mill-ħalib mhux ipproċessat jew ħalib ipproċċessat bis-sħana;

               —

               jeżaminaw is-sigurtà batterjoloġika tal-laħam tat-tjur frisk u imkessaħ f’dak li jirrigwardja t-termofiliku Campylobacter;

               —

               jeżaminaw is-sigurtà batterjoloġika u tossikoloġika tal-ħwawar.

         2.   Għalkemm ir-rati tat-teħid ta' kampjuni u/jew ta’ l-ispezzjoni m’humiex stipulati f’din ir-Rakkomandazzjoni, biex jiżguraw illi dawk ir-rati huma biżżejjed sabiex jipprovdu ħarsa ġenerali lejn is-suġġett li qed jiġi kkunsidrat.
   3.   Sabiex jipprovdu tagħrif kif ġie mitlub skond il-format tal-karti ta' reġistrazzjoni stipulati fl-Annessi biex jgħinu ħalli titjieb il-komparabbiltà tar-riżultati. Dan it-tagħrif għandu jintbagħat lill-Awtorità ta’ Sorveljanza ta’ l-EFTA sa mhux aktar tard mill-1 ta’ Mejju 2005 flimkien ma’ rapport ta’ spjega li għandu jinkludi kummenti dwar ir-riżultati u dwar il-miżuri ta’ infurzar li ttieħdu.
   4.   L-affarijiet ta’ l-ikel li se jkunu analizzati taħt dan il-programm għandhom ikunu ppreżentati lil-laboratorji li jkunu konformi ma’ l-Artikolu 3 tad-Direttiva 93/99/KEE. Madankollu, jekk dawn il-laboratorji għal analiżi partikolari inklużi f'din ir-Rakkomandazzjoni ma jeżistux fl-Istati EFTA, l-Istati jistgħu jinnominaw laboratorji oħrajn li għandhom il-kapacità li jwettqu dawn l-analiżi.
   L-ISKOP U L-MEZZI
   A.   Is-sigurtà batterjoloġika ta’ ġobnijiet magħmulin mill-ħalib mhux ipproċessat jew ħalib ipproċċessat bis-sħana;
   1.   L-iskop tal-programm
   Ġobnijiet kontaminati magħmulin mill-ħalib mhux ipproċessat jew ħalib ipproċċessat bis-sħana kienu responsabbli għall-tifqigħat ta’ avvelenament bl-ikel fil-bnedmin permezz ta’ bosta tipi ta’ batterji bħal m’huma s-Salmonella, il-Listeria monocytogenes, il-verotossigeniku l-Escherichia coli u l-enterotossini Staphylococcal.
   Tradizzjoni twila ta’ produzzjoni u konsum ta’ ġobnijiet magħmulin minn ħalib mhux ipproċessat tezisti fiż-ZEE. Sabiex din it-tradizzjoni tkompli iżda fl-istess ħin tiżgura s-sigurtà ta' l-ikel, sar titjib kunsiderevoli fis-sistema ta’ produzzjoni, ġbir u ħażna ta’ ħalib mhux ipproċessat li jintuża għall-produzzjoni ta’ ġobnijiet. Attenzjoni partikolari għall-iġjene u l-kontroll tingħata mill-operaturi ta’ l-ikel ikkonċernati matul il-proċess kollu tal-produzzjoni.
   L-għan ta’ dan l-element tal-programm huwa sabiex jinvestiga s-sigurtà mikrobijoloġika ta’ ġobnijiet magħmulin mill-ħalib mhux ipproċessat jew ħalib ipproċċessat bis-sħana, sabiex irawwem livell ogħli ta’ ħarsien għall-konsumatur u biex jiġbor tagħrif dwar il-prevalenza ta’ mikro-organiżmi patoġeniċi u dawk indikaturi f’dawk il-prodotti. Din l-investigazzjoni tikkonċerna programm ta’ sena u għandha tkun segwita, matul it-tieni sena, minn programm aktar wiesa' dwar is-sigurtà batterjologika tal-ġobnijiet. L-għan ta’ dan il-programm aktar wiesa’ huwa li jwaqqaf il-linja-bażi ta’ kontaminazzjoni f’kategoriji oħra ta’ ġobnijiet, sabiex wieħed ikun jista’ jasal għal konklużjonijiet serji dwar ir-riskju speċifiku ta’ ġobnijiet magħmulin mill-ħalib mhux ipproċessat jew ħalib ipproċċessat bis-sħana. Ir-riżultati ta’ dawn l-investigazzjonijiet ta’ din il-parti dwar ġobnijiet magħmulin minn ħalib mhux ipproċessat jew ħalib ipproċċessat bis-sħana se jkunu analizzati u pprovduti b’kunsiderazzjoni lejn ir-riżultati tal-ħarsa ġenerali f’dan il-qasam li se jkunu disponibbli wara t-tieni sena.
   2.   It-teħid ta' kampjuni u l-metodu ta’ l-analiżi
   L-investigazzjonijiet għandhom jikkonċernaw ġobnijiet li huma friski, rotob u nofshom ibsin magħmulin mill-ħalib mhux ipproċessat jew ħalib ipproċċessat bis-sħana. L-awtoritajiet kompetenti ta’ l-Istati EFTA għandhom jieħdu l-kampjuni rappreżentattivi ta’ dawn il-prodotti, bejn fuq livell ta’ produzzjoni kif ukoll fuq livell ta’ bejgħ bl-imnut, flimkien ma’ prodotti importati, bil-ħsieb illi dawn ikunu eżaminati għall-preżenza tas-Salmonella, il-Listeria monocytogenes u t-termofiliku Campylobacter u n-numerazzjoni ta’ Staphylococcus aureus u Escherichia coli. Jekk tinstab il-Listeria monocytogenes, in-numru ta’ dawn il-batterji għandhom jingħaddu. Meta l-kampjuni jittieħdu fuq livell ta’ bejgħ bl-imnut, it-testijiet jistgħu jkunu limitati għall-preżenza tas-Salmonella u t-termofiliku Campylobacter u n-numerazzjoni tal-Listeria monocytogenes. Il-kampjuni, ta’ l-ammont minimu ta’ 100g kull wieħed jew ta’ ġobna waħda jekk tkun inqas minn 100g, għandhom ikunu ttrattati b’mod iġjeniku, jitqiegħdu f’kontenituri mkessħa u mibgħuta immedjatament lill-laboratorju għall-analiżi.
   Il-laboratorji għandhom jitħallew jagħmlu użu mill-mezz ta’ l-għażla tagħhom basta l-livell ta’ prestazzjoni jaqbel ma’ l-għan li għandu jinkiseb. Madankollu, il-verżjoni l-aktar riċenti ta’ l-istandard ISO 6785 jew EN/ISO 6579 hija rakkomandata għas-sejba tas-Salmonella, il-verżjonijiet l-aktar riċenti ta’ l-istandard EN/ISO 11290-1 u 2 huma rakkomandati għas-sejba tal-Listeria monocytogenes, l-aktar verżjoni riċenti ta’ l-ISO 10272:1995 hija rakkomandata għas-sejba tat-termofiliku Campylobacter, l-aktar verżjoni riċenti ta’ l-EN/ISO 6888-1 jew 2 hija rakkomandata għan-numerazzjoni tas-Staphylococcus aureus u l-verżjoni l-aktar riċenti ta’ l-istandard ISO 1866-2,3 jew ISO 16649-1,2 hija rakkomandata għan-numerazzjoni ta’ l-Escherichia coli. Mezzi addizzjonali ekwivalenti rikonoxxuti minn awtoritajiet kompetenti jistgħu jintużaw ukoll.
   Il-livell ġenerali tat-teħid tal-kampjuni għandu jitħalla għall-ġudizzju tal-awtoritajiet kompetenti ta’ l-Istati ta’ l-EFTA.
   Ir-riżultati tal-kontrolli għandhom jitniżżlu fuq il-formola ta’ reġistrazzjoni mudell imfassla fl-Anness I.
   B.   Is-sigurtà batterjoloġika tal-laħam tat-tjur frisk u mkessaħ f’dak li jirrigwardja t- termofiliku Campylobacter
   1.   L-għan tal-programm
   It-termofiliku Campylobacter huma kawża ewlenija batterjoloġika ta’ mard fil-bnedmin li għandu x’jaqsam ma’ l-ikel. In-numru ta’ każijiet rappurtati f’bnedmin qiegħed jikber matul dawn l-aħħar snin u l-istudji epidemjoloġiċi juru illi l-laħam tat-tjur huwa sors importanti ta’ infezzjoni u li proporzjon sinifikattiv ta’ laħam tat-tjur għall-konsum mill-bniedem huwa kkontaminat minn dawn il-batterji.
   Bħalissa m’hemmx biżżejjed tagħrif xjentifiku sabiex infasslu kriterju fil-leġislazzjoni eżistenti taħt il-Ftehim taż-ŻEE għal Campylobacter u hemm aktar studji taħt żvilupp sabiex nifhmu aktar l-epidemoloġija ta’ din il-patoġena u r-rwol li għandhom il-prodotti annimali u l-ikel ieħor ġenerali.
   L-għan ta’ dan l-element tal-programm huwa li jinvestiga s-sigurtà microbioloġika tal-laħam frisk tat-tjur għall-Campylobacter, sabiex irawwem livell ogħli ta’ ħarsien għall-konsumatur u sabiex jinġabar tagħrif dwar il-prevalanza ta’ dawn il-batterji f’ prodotti bħal dawn.
   2.   It-teħid ta' kampjuni u l-metodu ta’ analiżi
   L-investigazzjonijiet għandhom jikkonċernaw il-laħam frisk tat-tjur imkessaħ, b’mod partikolari t-tiġieġ u d-dundjan. L-awtoritajiet kompetenti ta’ l-Istati ta’ l-EFTA għandhom jieħdu kampjuni rappreżentattivi ta’ dawn il-prodotti, sew fuq livell ta’ biċċerija u kif ukoll fuq livell tal-bejgħ bl-imnut, u wkoll ta’ prodotti importati, bil-għan illi jkunu eżaminati għall-preżenza tat-termofiliku Campylobacter. Il-kampjuni, ta' 10g kull wieħed meħuda mill-ġilda ta' l-għonq qabel il-karkassi huma mkessħin jew, meta l-kampjuni jittieħdu fuq livell tal-bejgħ ta' l-imnut, 25g jew 25 ċentimetri kwadri mill-laħam tas-sider, għandu jkun trattat b’mod iġjeniku, mqiegħed f’kontenituri mkessħa u mibgħuta immedjatament lill-laboratorju għal analiżi. Barra minn hekk, għal aħjar tqabbil ta’ riżultati, huwa rakkomandat li t-teħid ta’ kampjuni jsir matul il-perjodu minn Mejju sa Ottubru.
   Il-laboratorji għandhom jitħallew jagħmlu użu mill-mezz ta’ l-għażla tagħhom basta l-livell ta’ prestazzjoni jaqbel ma’ l-għan li għandu jinkiseb. Madankollu, il-verżjoni l-aktar riċenti ta’ l-istandard ISO 10272:1995 hija rakkomandata għas-sejba tat-termofiliku Campylobacter. Mezzi addizzjonali ekwivalenti mgħarrfa minn awtoritajiet kompetenti jistgħu jintużaw ukoll.
   Il-livell ġenerali tat-teħid tal-kampjuni għandu jitħalla għall-ġudizzju tal-awtoritajiet kompetenti ta’ l-Istati ta’ l-EFTA.
   Ir-riżultati ta’ dawn il-kontrolli għandhom ikunu rikordati fuq il-mudel ta’ folju ta’ reġistrazzjoni mfassal fl-Anness II.
   C.   Is-sigurtà batterjoloġika u tossikologika tal-ħwawar
   1.   L-iskop tal-programm
   Il-ħwawar, il-ħxejjex aromatiċi u l-ħwawar tal-ħaxix għandhom valur minħabba t-togħmiet, il-kuluri u l-aromi distinti tagħhom. Madankollu, il-ħwawar jistgħu jkollhom numru kbir ta’ mikro-organiżmi, li jinkludu batterji patoġeniċi, il-moffa u l-ħmira. Jekk ma jkunux ittratti b’mod għaqli, dawn jistgħu jirriżultaw fit-taħsir rapidu ta’ l-ikel li huma suppost qegħdin itejbu. Il-ħwawar sikwit kienu rrappurtati bħali s-sorsi prinċipali ta' tifqigħat ġejjin mill-ikel meta ġew miżjuda ma’ ikel fejn aktar tkabbir tal-patoġeni kien possibbli. Din il-possibiltà hija akbar meta l-ħwawar jintużaw fl-ikel li seta’ ma kienx ittrattat sew bis-sħana. Din il-kontaminazzjoni li għandha ċerti varjanti ta’ moffa tista’ wkoll tirriżulta fil-produzzjoni ta’ tossini, bħal per eżempju aflatossini li, jekk jaqbżu l-livelli stabbiliti fl-Att li ssir referenza għalih f’punt 54zn tal-Kapitolu XII ta’ l-Anness II mal-Ftehim taż-ŻEE (Ir-Regolament tal-Kummissjoni (KE) No. 466/2001 tat-8 ta’ Marzu 2001 li jistabbilixxi livelli massimi għal ċerti kontaminanti fl-affarijiet ta’ l-ikel) (3) jistgħu jipprovokaw riskji serji għas-saħħa tal-konsumaturi.
   L-għanijiet ta’ dan l-element tal-programm huma li tiġi eżaminata s-sigurtà batterjoloġika u tossikoloġika tal-ħwawar, sabiex jinġabar tagħrif dwar il-prevalenza tal-mikro-organiżmi patoġeniċi u jkun aċċertat li l-ħwawar li joħorġu fis-suq ma jaqbżux il-limiti ta’ aflatossini stabbiliti fil-leġislazzjoni eżistenti taħt il-Ftehim taż-ŻEE, sabiex jiġi żgurat livell ogħli ta’ ħarsien għall-konsumatur.
   2.   It-teħid ta' kampjuni u l-metodu ta’ analiżi
   L-awtoritajiet. kompetenti ta’ l-Istati EFTA għandhom jieħdu l-kampjuni rappreżentattivi ta’ ħwawar fuq livell ta’ importazzjoni, fuq livell ta’ produzzjoni/stabbilimenti ta’ ppkajjar, fuq livell bl-ingrossa, fi stabbilimenti fejn jintużaw il-ħwawar għat-tħejjija ta’ l-ikel u fuq livell ta’ bejgħ bl-imnut, bil-għan illi jeżaminaw għal:

               (a)

               L-ammont ta’ Enterobacteriaceae, il-preżenza tas-Salmonella u n-numerazzjoni tal- Bacillus cereus u l-Clostridium perfringen.
               L-ammont ta’ Enterobacteriaceae jintuża bħala indikatur għall-irradjazzjoni jew trattamenti simili oħrajn għal ħwawar. Il-kampjuni, ta’ l-ammont minimu ta’ 100g kull wieħed jew pakkett wieħed jekk ikun inqas minn 100g, għandhom ikunu ttrattati b’mod iġjeniku, u mibgħuta immedjatament lill-laboratorju għall-analiżi. Il-laboratorji għandhom jitħallew jagħmlu użu mill-mezz ta’ l-għażla tagħhom basta l-livell ta’ prestazzjoni jaqbel ma’ l-għan li għandu jinkiseb. Madankollu, il-verżjoni l-aktar riċenti ta’ l-istandard ISO 6579:2002 hija rakkomandata għas-sejba tas-Salmonella, il-verżjoni l-aktar riċenti ta’ l-istandard EN/ISO 5552:1997 hija rakkomandata għan-numerazzjoni ta’ l-Enterobacteriaceae, il-verżjoni l-aktar riċenti ta’ l-istandard ISO 7932:1993 hija rakkomandata għan-numerazzjoni tal-Bacillus cereus u l-verżjoni l-aktar riċenti ta’ l-istandard ISO 7937:1997 hija rakkomandata għan-numerazzjoni tal-Clostridium perfringens. Mezzi addizzjonali ekwivalenti mgħarrfa minn awtoritajiet kompetenti jistgħu jintużaw ukoll.
               Il-livell ġenerali tat-teħid tal-kampjuni għandu jitħalla għall-ġudizzju tal-awtoritajiet kompetenti ta’ l-Istati ta’ l-EFTA.
               Ir-riżultati ta’ dawn il-kontrolli għandhom jitniżżlu fuq il-formola ta’ reġistrazzjoni mudell imfassla fl-Anness III, Taqsima 1 u 2.

               (b)

               Il-livelli ta’ aflatossini fil-ħwawar, li m’għandhomx jaqbżu l-livelli massimi stabbiliti fil-leġislazzjoni fis-seħħ taħt il-Ftehim taż-ŻEE.
               It-teħid tal-kampjuni u l-analiżi għandu jsir skond l-Att imsemmi fil-punt 54s tal-Kapitolu XII ta’ l-Anness II għal Ftehim taż-ŻEE (Direttiva tal-Kummissjoni 98/53/KE tas-16 ta' Lulju, 1998 li twaqqaf il-metodi għat-teħid ta' kampjuni u analiżi għall-kontroll uffiċjali tal-livelli ta’ ċerti kontaminanti fl-affarijiet ta’ l-ikel) (4). Skond dik id-Direttiva, id-daqs tal-kampjun għandu jkun bejn 1 u 10 kg, skond id-daqs tal-lott li għandu jkun ikkontrollat.
               Il-livell ġenerali tat-teħid tal-kampjuni għandu jitħalla għall-ġudizzju tal-awtoritajiet kompetenti ta’ l-Istati ta’ l-EFTA.
               Ir-riżultati ta’ dawn il-kontrolli għandhom jitniżżlu fuq il-formola ta’ reġistrazzjoni mudell imfassla fl-Anness IV għal din ir-Rakkomandazzjoni.

      Din ir-Rakkomandazzjoni hija indirizzata lill-Iżlanda, il-Liechtenstein u n-Norveġja.
      Magħmul fi Brussell, nhar it-30 ta' Marzu 2004.

            Għall-Awtorità ta' Sorveljanza ta' l-EFT

         Bernd HAMMERMANN

            Membru tal-Kulleġġ

      (1)  ĠU L 186, 30.6.1989, p. 23.

      (2)  ĠU L 290, 24.11.1993, p. 14. Direttivi kif emendat l-aħħar mir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).

      (3)  ĠU L 77, 16.3.2001, p. 1. Regolament kif emendat l-aħħar mir-Regolament (KE) Nru 857/2005 (ĠU L 143, 7.6.2005, p. 9).

      (4)  ĠU L 201,17.7.1998, p. 93. Direttiva kif emendata l-aħħar mid-Direttiva 2004/43/KE (ĠU L 113, 20.4.2004, p. 14).

      ANNESS I
      IS-SIGURTÀ BATTERJOLOĠIKA TAL-ĠOBNIJIET MAGĦMULA MINN ĦALIB MHUX IPPROĊESSAT JEW ĦALIB IPPROĊĊESSAT BIS-SĦANA
      L-Istat ta’ l-EFTA: _

                  Gruppi batterjali/kriterji (1)

                  Stadju ta’ teħid ta’ kampjuni

                  Identifikazzjoni tal-prodott

                  Numru ta' kampjuni

                  Riżultati ta’ l-analiżi (2)

                  Miżuri li ttieħdu
                  (numru u tip) (3)

                  S

                  A.

                  U

                     Salmonella spp.
                  n = 5 c = 0
                  Nieqsa f’25 g

                  Produzzjoni

                  ġobon (frisk) artab mhux misjur

                  ġobon artab misjur

                  ġobon mhux iebes ħafna

                  Bejgħ bl-imnut

                  ġobon (frisk) artab mhux misjur

                  ġobon artab misjur

                  ġobon mhux iebes ħafna

                  Termofiliku Campylobacter

                  n = 5 c = 0
                  Nieqes f’25g

                  Produzzjoni

                  ġobon (frisk) artab mhux misjur

                  ġobon artab misjur

                  ġobon mhux iebes ħafna

                  Bejgħ bl-imnut

                  ġobon (frisk) artab mhux misjur

                  ġobon artab misjur

                  ġobon mhux iebes ħafna

                     Staphylococcus aureus

                  n = 5 c = 2
                  m = 1 000  cfu/g
                  M = 10 000  cfu/g

                  Produzzjoni

                  ġobon (frisk) artab mhux misjur

                  ġobon artab misjur

                  ġobon mhux iebes ħafna

                  Bejgħ bl-imnut

                  ġobon (frisk) artab mhux misjur

                  ġobon artab misjur

                  ġobon mhux iebes ħafna

                     Escherichia coli

                  n = 5 c = 2
                  m = 10 000  cfu/g
                  M = 100 000  cfu/g

                  Produzzjoni

                  ġobon (frisk) artab mhux misjur

                  ġobon artab misjur

                  ġobon mhux iebes ħafna

                  Bejgħ bl-imnut

                  ġobon (frisk) artab mhux misjur

                  ġobon artab misjur

                  ġobon mhux iebes ħafna

                  A.

                  P

                  ≤ 100 cfu/g

                  > 100 cfu/g

                     Listeria monocytogenes

                  n = 5 c = 0
                  Nieqes f’25 g

                  Produzzjoni

                  ġobon (frisk) artab mhux misjur

                  ġobon artab misjur

                  ġobon mhux iebes ħafna

                  Bejgħ bl-imnut

                  ġobon (frisk) artab mhux misjur

                  ġobon artab misjur

                  ġobon mhux iebes ħafna

         (1)  In-numru ta' kampjuni li għandhom jittieħdu jista’ jitnaqqas meta t-teħid ta' kampjuni jsir fuq livell ta' bejgħ bl-imnut. Meta jittieħed numru iżgħar ta’ kampjuni, dan għandu jkun indikat fir-rapport.

         (2)  S = Sodisfaċenti, A = Aċċettabbli, M = Mhux sodisfaċenti, N = Nieqes, P = Preżenti. Fejn għandhom x'jaqsmu s-Staphylococcus aureus u l-Escherichia coli, ir-riżultat ikun sodisfaċenti jekk il-valuri kollha osservati huma < m, aċċettabbli jekk il-massimu ta’ valuri “c” huma bejn “m” u “M”, u mhux sodisfaċenti jekk wieħed jew aktar mill-valuri huma > “M” jew aktar mill-valuri “c” li huma bejn “m” u “M”.

         (3)  Għar-rappurtar ta’ miżuri ta’ infurzar, l-użu ta’ dawn il-kategoriji li ġejjin huwa rakkomandat: twissija verbali, twissija bil-miktub, impożizzjoni ta’ rekwiżit ta' kontroll intern aħjar, irtirar tal-prodott konċernat, piena amministrattiva, azzjoni bil-qorti, oħrajn.

      ANNESS II
      IS-SIGURTÀ MIKROBIJOLOĠIKA TA’ LAĦAM TAT-TJUR FRISK (F’DAK LI GĦANDU X’JAQSAM MAT-TERMOFILIKU CAMPYLOBACTER)
      L-Istat ta' l-EFTA: _

                  Patoġeni batterjali/kriterji (1)

                  Stadju ta’ teħid ta’ kampjuni

                  Identifikazzjoni tal-prodott

                  Numru ta' kampjuni

                  Riżultati ta’ l-analiżi

                  Miżuri li ttieħdu
                  (numru u tip) (2)

                  Nieqes

                  Preżenti

                  Termofiliku Campylobacter

                  n =5 c =0
                  Nieqes f’25 g

                  Produzzjoni

                  Tajra/tiġieġa

                  Dundjan

                  Bejgħ bl-imnut

                  Tajra/tiġieġa

                  Dundjan

         (1)  In-numru ta' kampjuni li għandhom jittieħdu jista’ jitnaqqas meta t-teħid ta' kampjuni jsir fuq livell ta' bejgħ bl-imnut. Meta t-teħid ta’ kampjuni jitnaqqas, dan għandu jkun indikat fir-rapport.

         (2)  Għar-rappurtar ta’ miżuri ta’ infurzar, l-użu ta’ dawn il-kategoriji li ġejjin huwa rakkomandat: twissija verbali, twissija bil-miktub, impożizzjoni ta’ rekwiżit ta’ kontroll intern aħjar, irtirar tal-prodott konċernat, piena amministrattiva, azzjoni bil-qorti, oħrajn.

      ANNESS III
      SEZZJONI 1
      IS-SIGURTÀ TAL-ĦWAWAR
      L-Istat ta’ l-EFTA: _

                  Gruppi batterjali/kriterji (1)

                  Stadju ta’ teħid ta’ kampjuni

                  Identifikazzjoni tal-prodott

                  Numru ta' kampjuni

                  Riżultati ta’ l-analiżi (2)

                  Miżuri li ttieħdu
                  (numru u tip) (3)

                  S

                  A.

                  U

                     Salmonella spp.
                  n = 5 c = 0
                  Nieqsa f’25 g

                  Importazzjoni jewproduzzjoni/ippakkjar jew bl-ingrossa

                     Bżar aħmar spp.

                     Piper spp.

                  Noċemuskata/ġinġer/kurkuma

                  Ħwawar u ħxejjex aromatiċi oħrajn

                  Stabbiliment (l-użu ta’ ammont kbir ta’ ħwawar għall-preparazzjoni ta’ l-ikel)

                     Bżar aħmar spp.

                     Piper spp.

                  Noċemuskata/ġinġer/kurkuma

                  Ħwawar u ħxejjex aromatiċi oħrajn

                  Bejgħ bl-imnut

                     Bżar aħmar spp.

                     Piper spp.

                  Noċemuskata/ġinġer/kurkuma

                  Ħwawar u ħxejjex aromatiċi oħrajn

                     Bacillus cereus

                  n = 5 c = 1
                  m = 1 000  cfu/g
                  M =10 000  cfu/g

                  Importazzjoni jewproduzzjoni/ippakkjar jew bl-ingrossa

                     Bżar aħmar spp.

                     Piper spp.

                  Noċemuskata/ġinġer/kurkuma

                  Ħwawar u ħxejjex aromatiċi oħrajn

                  Stabbiliment (l-użu ta’ ammont kbir ta’ ħwawar għall-preparazzjoni ta’ l-ikel)

                     Bżar aħmar spp.

                     Piper spp.

                  Noċemuskata/ġinġer/kurkuma

                  Ħwawar u ħxejjex aromatiċi oħrajn

                  Bejgħ bl-imnut

                     Bżar aħmar spp.

                     Piper spp.

                  Noċemuskata/ġinġer/kurkuma

                  Ħwawar u ħxejjex aromatiċi oħrajn

            SEZZJONI 2
      IS-SIGURTÀ BATTERJOLOĠIKA TAL-ĦWAWAR
      L-Istat ta’ l-EFTA:_

                  Gruppi batterjali/kriterji (4)

                  Stadju ta’ teħid ta’ kampjuni

                  Identifikazzjoni tal-prodott

                  Numru ta' kampjuni

                  Riżultati ta’ l-analiżi (5)

                  Miżuri li ttieħdu
                  (numru u tip) (6)

                  S

                  A.

                  U

                     Clostridium perfringens

                  n = 5 c = 1
                  m = 100  cfu/g
                  M = 1 000  cfu/g

                  Importazzjoni jewproduzzjoni/ippakkjar jew bl-ingrossa

                     Bżar aħmar spp.

                     Piper spp.

                  Noċemuskata/ġinġer/kurkuma

                  Ħwawar u ħxejjex aromatiċi oħrajn

                  Stabbiliment (l-użu ta’ ammont kbir ta’ ħwawar għall-preparazzjoni ta’ l-ikel)

                     Bżar aħmar spp.

                     Piper spp.

                  Noċemuskata/ġinġer/kurkuma

                  Ħwawar u ħxejjex aromatiċi oħrajn

                  Bejgħ bl-imnut

                     Bżar aħmar spp.

                     Piper spp.

                  Noċemuskata/ġinġer/kurkuma

                  Ħwawar u ħxejjex aromatiċi oħrajn

                     Enterobacteriaceae

                  n = 5 c = 1
                  m = 10 cfu/g
                  M = 100 cfu/g

                  Importazzjoni jewproduzzjoni/ippakkjar jew bl-ingrossa

                     Bżar aħmar spp.

                     Piper spp.

                  Noċemuskata/ġinġer/kurkuma

                  Ħwawar u ħxejjex aromatiċi oħrajn

                  Stabbiliment(l-użu ta’ ammont kbir ta’ ħwawar għall-preparazzjoni ta’ l-ikel)

                     Bżar aħmar spp.

                     Piper spp.

                  Noċemuskata/ġinġer/kurkuma

                  Ħwawar u ħxejjex aromatiċi oħrajn

                  Bejgħ bl-imnut

                     Bżar aħmar spp.

                     Piper spp.

                  Noċemuskata/ġinġer/kurkuma

                  Ħwawar u ħxejjex aromatiċi oħrajn

         (1)  In-numru ta' kampjuni li għandhom jittieħdu jista’ jitnaqqas meta t-teħid ta' kampjuni jsir fuq livell ta' bejgħ bl-imnut. Meta t-teħid ta’ kampjuni jkun iżgħar, dan għandu jkun indikat fir-rapport.

         (2)  S = Sodisfaċenti, A = Aċċettabbli, M = Mhux sodisfaċenti. Fejn għandu x’jaqsam il-Bacillus cereus u l-Clostridium perfringens, ir-riżultat huwa sodisfaċenti jekk il-valuri kollha osservati huma < m, aċċettabbli jekk il-massimu ta’ valuri “c” huma bejn “m” u “M”, u mhux sodisfaċenti jekk wieħed jew aktar mill-valuri huma > M jew aktar mill-valuri “c” li huma bejn “m” u “M”.

         (3)  Għar-rappurtar ta’ miżuri ta’ infurzar, l-użu ta’ dawn il-kategoriji li ġejjin huwa rakkomandat: twissija verbali, twissija bil-miktub, impożizzjoni ta’ rekwiżit ta’ kontroll intern aħjar, irtirar tal-prodott konċernat, piena amministrattiva, azzjoni bil-qorti, oħrajn.

         (4)  In-numru ta' kampjuni li għandhom jittieħdu jista’ jitnaqqas meta t-teħid ta' kampjuni jsir fuq livell ta' bejgħ bl-imnut. Meta t-teħid ta’ kampjuni jkun iżgħar, dan għandu jkun indikat fir-rapport.

         (5)  S = Sodisfaċenti, A = Aċċettabbli, M = Mhux sodisfaċenti. F’dak li jirrigwardja l-Bacillus cereus u l-Clostridium perfringens, ir-riżultat huwa sodisfaċenti jekk il-valuri kollha osservati huma <m, aċċettabbli jekk il-massimu ta’ valuri c huma bejn m u M, u mhux sodisfaċenti jekk wieħed jew aktar mill-valuri huma >M jew aktar mill-valuri c li huma bejn m u M.

         (6)  Għar-rappurtar ta’ miżuri ta’ infurzar, l-u ¿u ta’ dawn il-kategoriji li ġejjin huwa rakkomandat: twissija verbali, twissija bil-miktub, impożizzjoni ta’ rekwiżit ta’ kontroll intern aħjar, irtirar tal-prodott konċernat, piena amministrattiva, azzjoni bil-qorti, oħrajn.

      ANNESS IV
      IS-SIGURTÀ TOSSIKOLOĠIKA TAL-ĦWAWAR
      L-Istat ta’ l-EFTA: _

                  Stadju ta’ teħid ta’ kampjuni

                  Identifikazzjoni tal-prodott

                  Numru ta' kampjuni

                  Riżultati ta’ l-analiżi

                  Miżuri li ttieħdu
                  (numru u tip) (1)

                  Aflatossinu B1
                  ((µg/kg)

                  Aflatossinu totali
                  (µg/kg)

                  < 2

                  2-5

                  > 5

                  < 4

                  4-10

                  > 10

                  Importazzjoni jew twaqqif għall-ippakkjar bejgħ bl-ingrossa

                     Bżar aħmar spp.

                     Piper spp.

                  Noċemuskata/ġinġer/kurkuma

                  Ħwawar u ħxejjex aromatiċi oħrajn

                  Stabbiliment
                  (fejn jintuża ammont kbir ta’ ħwawar għall-preparazzjoni ta’ l-ikel)

                     Bżar aħmar spp.

                     Piper spp.

                  Noċemuskata/ġinġer/kurkuma

                  Ħwawar u ħxejjex aromatiċi oħrajn

                  Bejgħ bl-imnut

                     Bżar aħmar spp.

                     Piper spp.

                  Noċemuskata/ġinġer/kurkuma

                  Ħwawar u ħxejjex aromatiċi oħrajn

         (1)  Għar-rappurtar ta’ miżuri ta’ infurzar, l-użu ta’ dawn il-kategoriji li ġejjin huwa rakkomandat: twissija verbali, twissija bil-miktub, impożizzjoni ta’ rekwiżit ta’ kontroll intern aħjar, irtirar tal-prodott konċernat, piena amministrattiva, azzjoni bil-qorti, oħrajn.


				|

		52014DC0426

			Rakkomandazzjoni għal RAKKOMANDAZZJONI TAL-KUNSILL dwar il-programm ta' riforma nazzjonali tas-Slovakkja għall-2014_x000b__x000b_u li twassal opinjoni tal-Kunsill dwar il-programm ta' stabbiltà tas-Slovakkja għall-2014 /* COM/2014/0426 final - 2014/ () */

Rakkomandazzjoni għal
RAKKOMANDAZZJONI TAL-KUNSILL
dwar il-programm ta' riforma nazzjonali
tas-Slovakkja għall-2014
u li twassal opinjoni tal-Kunsill dwar il-programm ta' stabbiltà tas-Slovakkja
għall-2014
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikoli 121(2)
u 148(4) tiegħu,
Wara li kkunsidra r-Regolament tal-Kunsill
(KE) Nru 1466/97 tas-7 ta’ Lulju 1997 dwar
it-tisħiħ ta’ pożizzjonijiet ta' baġit u s-sorveljanza u l-koordinazzjoni
ta’ politika ekonomika[1],
u b’mod partikolari l-Artikolu 5(2) tiegħu,
Wara li kkunsidra r-rakkomandazzjoni
tal-Kummissjoni Ewropea[2],
Wara li kkunsidra r-riżoluzzjonijiet
tal-Parlament Ewropew[3],
Wara li kkunsidra l-konklużjonijiet
tal-Kunsill Ewropew,
Wara li kkunsidra l-opinjoni tal-Kumitat
tal-Impjiegi,
Wara li kkunsidra l-opinjoni tal-Kumitat
Ekonomiku u Finanzjarju,
Wara li kkunsidra l-opinjoni tal-Kumitat
tal-Protezzjoni Soċjali,
Wara li kkunsidra l-opinjoni tal-Kumitat
tal-Politika Ekonomika,
Billi:
(1)
Fis-26 ta’ Marzu 2010, il-Kunsill
Ewropew qabel mal-proposta tal-Kummissjoni biex tiġi mnedija
strateġija ġdida għat-tkabbir u l-impjiegi, Ewropa 2020,
ibbażata fuq koordinazzjoni msaħħa tal-politiki tal-ekonomija,
li tiffoka fuq il-punti ewlenin fejn hija meħtieġa azzjoni biex
jissaħħaħ il-potenzjal tal-Ewropa għal tkabbir sostenibbli
u kompetittività.
(2)
Fit-13 ta' Lulju 2010, il-Kunsill,
abbażi tal-proposti tal-Kummissjoni, adotta rakkomandazzjoni dwar il-linji
gwida ġenerali għall-politiki ekonomiċi għall-Istati Membri
u l-Unjoni (mill-2010 sal-2014) u, fil-21 ta' Ottubru 2010,
adotta deċiżjoni dwar il-linji gwida għall-politiki tal-impjiegi
tal-Istati Membri, li flimkien jiffurmaw il-"linji gwida integrati".
L-Istati Membri kienu mistiedna sabiex jikkunsidraw il-linji gwida integrati
fil-politiki ekonomiċi u tal-impjiegi tagħhom.
(3)
Fid-29 ta' Ġunju 2012,
il-Kapijiet ta' Stat jew ta' Gvern iddeċidew dwar Patt għal Tkabbir u
Impjiegi, li jipprovdi qafas koerenti għal azzjoni f'livell nazzjonali, dak
tal-UE kif ukoll taż-Żona tal-Euro permezz tal-użu
tal-għodod, l-istrumenti u l-politiki kollha possibbli. Huma ddeċidew
dwar azzjoni li għandha tittieħed fil-livell tal-Istati Membri, fejn
b'mod partikolari esprimew impenn sħiħ biex jintlaħqu
l-għanijiet tal-Istrateġija Ewropa 2020 u biex jiġu implimentati
r-rakkomandazzjonijiet speċifiċi għall-pajjiż.
(4)
Fid-9 ta' Lulju 2013, il-Kunsill
adotta rakkomandazzjoni dwar il-programm nazzjonali ta' riforma tas-Slovakkja
għall-2013 u wassal l-opinjoni tiegħu dwar il-programm ta' stabbiltà
tas-Slovakkja aġġornat għall-2012-2016. Fil-15 ta' Novembru 2013,
b'konformità mar-Regolament (UE) Nru 473/2013[4], il-Kummissjoni
ppreżentat l-opinjoni tagħha dwar l-abbozz ta' pjan baġitarju
tas-Slovakkja għall-2014[5].
(5)
Fit-13 ta' Novembru 2013,
il-Kummissjoni adottat l-Istħarriġ Annwali dwar it-Tkabbir[6], li jagħti bidu
għas-Semestru Ewropew 2014 tal-koordinazzjoni tal-politika ekonomika.
Fl-istess ġurnata abbażi tar-Regolament (UE) Nru 1176/2011,
il-Kummissjoni adottat ir-Rapport dwar il-Mekkaniżmu ta' Twissija[7], li fih is-Slovakkja ma
ġietx identifikata bħala wieħed mill-Istati Membri li dwaru
għandu jitwettaq eżami mill-ġdid fil-fond.
(6)
Fl-20 ta' Diċembru 2013,
il-Kunsill Ewropew approva l-prijoritajiet li jiżguraw stabbiltà finanzjarja,
konsolidament fiskali u azzjoni biex jissaħħaħ it-tkabbir.
Il-Kunsill enfasizza l-ħtieġa li jissokta l-konsolidament fiskali
differenzjat u favur it-tkabbir, sabiex il-kundizzjonijiet ta' self
għall-ekonomija jerġgħu lura għan-normal, jiġu
promossi t-tkabbir u l-kompetittività, jiġu ttrattati l-qgħad u
l-konsegwenzi soċjali tal-kriżi, u biex l-amministrazzjoni pubblika
tiġi mmodernizzata.
(7)
Fit-23 ta' April 2014, is-Slovakkja
ppreżentat il-programm nazzjonali ta' riforma tagħha għall-2014
kif ukoll il-programm ta' stabbiltà għall-2014. Biex jiġu kkunsidrati
l-konnessjonijiet ta' bejniethom, iż-żewġ Programmi ġew
ivvalutati fl-istess żmien.
(8)
L-objettiv tal-istrateġija baġitarja
spjegata fil-Programm ta' Stabbiltà għall-2014 huwa li tiġi
żgurata s-sostenibbiltà tal-korrezzjoni tad-defiċit
eċċessiv u li jintlaħaq l-objettiv fuq terminu medju ta'
defiċit strutturali ta' madwar 0,5 % tal-PDG sal-2017. Dan l-objettiv
ta’ terminu medju huwa aktar strinġenti minn dak tal-Patt ta' Stabbiltà u
Tkabbir. Fl-2013 id-defiċit tal-amministrazzjoni pubblika tas-Slovakkja
nġib sostenzjalment taħt it-3 % tal-PDG. Il-bidla pjanata
(rikalkulata) fil-bilanċ strutturali tal-2014 timplika li s-Slovakkja se
tiddevja b'mod sinifikanti mill-perkors tal-aġġustament lejn
l-objettiv ta’ terminu medju tagħha. Fl-2015, it-titjib pjanat ta' 0,3 %
tal-PDG ikun konformi mar-regoli tal-Patt ta' Stabbiltà u Tkabbir. Fis-snin
tal-aħħar, il-Programm ta' Stabbiltà mhux se jiżgura
aġġustament adegwat lejn l-objettiv ta’ terminu medju. In-nefqa tikber
b'pass konsistenti mal-parametru referenzjarju tan-nefqa kemm fl-2014 kif ukoll
fl-2015. Il-Programm ta' Stabbiltà jipprevedi li l-akbar parti tal-isforz ta'
konsolidament biex jintlaħaq l-objettiv ta’ terminu medju se
sseħħ fl-2016 u 2017. Kumplessivament, il-perkors
tal-aġġustament lejn l-objettiv ta’ terminu medju jippreżenta
riskji fir-rigward tal-konformità mar-rekwiżiti tal-Patt ta' Stabbiltà u
Tkabbir. Il-Programm ta' Stabbiltà jipprevedi li d-dejn tal-amministrazzjoni
pubblika jibqa' taħt il-valur ta' referenza ta' 60 % tal-PDG matul
il-perjodu tal-programmar kollu. Ix-xenarju makroekonomiku li jissottostanzja
l-proġettazzjonijiet baġitarji, li ġew approvati minn korp
indipendenti (il-Kumitat tat-Tbassir Makroekonomiku) huwa plawsibbli. Il-miżuri
li diġà huma kwantifikati ma jiżgurawx li l-miri fiskali definiti
mill-awtoritajiet se jintlaħqu. Madankollu, mhux il-miżuri
tad-dħul kollha huma speċifikati biżżejjed u riformi ta'
ffrankar tal-ispejjeż tal-amministrazzjoni tal-istat jibqgħu
soġġetti għal riskji ta' implimentazzjoni filwaqt li l-kont
tal-pagi pubbliċi jista' ma jkunx tal-valuri bbaġitjati, kif
ġara fil-passat. Min-naħa l-oħra, iċ-ċifri
ppreżentati fil-Programm ta' Stabbiltà għadhom mhux iqisu l-iffrankar
mistenni mill-attivazzjoni tal-brejk tad-dejn domestiku. Skont it-tbassir
tar-Rebbiegħa tal-Kummissjoni tal-2014, li jinkorpora l-impatt
tal-iffrankar fin-nefqa minħabba l-brejk tad-dejn, id-devjazzjoni
mill-perkors tal-aġġustament tkun iżgħar fl-2014 milli
mbassar fil-programm, filwaqt li aġġustament strutturali
suffiċjenti huwa pproġettat fl-2015, bil-parametru referenzjarju
tan-nefqa jintlaħaq kemm fl-2014 kif ukoll fl-2015. Filwaqt li kemm
il-Programm Nazzjonali ta’ Riforma u dak ta' Stabbiltà jiddikjaraw intenzjoni
li jżidu l-infiq li jsaħħaħ it-tkabbir, dan ma jidhirx li
huwa sostnut bis-sħiħ mill-pjanijiet sottostanti. L-infiq fuq
l-edukazzjoni mill-baġit tal-istat jiżdied fl-2014 iżda jonqos
fis-snin ta' wara. Abbażi tal-valutazzjoni tal-Programm ta' Stabbiltà u
t-tbassir tal-Kummissjoni, skont ir-Regolament (KE) Nru 1466/97,
il-Kunsill huwa tal-opinjoni li jeżisti riskju ta' devjazzjoni
mill-perkors ta' aġġustament lejn l-objettiv ta’ terminu medju fl-2014
filwaqt li fl-2015 hija mistennija korrezzjoni xierqa.
(9)
B'reazzjoni għar-rekwiżiti tat-Trattat
dwar l-Istabbiltà, il-Koordinazzjoni u l-Governanza, is-Slovakkja
introduċiet regola ta' baġit bilanċjat f'Novembru 2013.
Il-qafas baġitarju, madankollu huwa mdgħajjef minn nuqqas tal-limiti
massimi għan-nefqa. Filwaqt li l-introduzzjoni tagħhom kienet
prevista mill-programm ta' stabbiltà tal-2013, l-impenn sa issa għadu ma
ġiex implimentat. Is-Slovakkja tibqa' pajjiż b'riskju medju
fir-rigward tas-sostenibbiltà tal-finanzi pubbliċi u n-nefqa fil-kura
tas-saħħa hija proġettata li tibqa' l-mutur ewlieni
tal-kostijiet li qed jiżdiedu tat-tixjieħ u tikkontribbwixxi
għal 2 % tal-PDG, it-tieni l-akbar żieda proġettata
fil-kura tas-saħħa fl-Istati Membri kollha tal-UE. Il-problemi
jinħassu l-aktar fil-kura in-patient u l-kura primarja.
F'Diċembru 2013, il-gvern adotta l-Qafas Strateġiku tal-2014-30
għas-Saħħa biex itejjeb il-kosteffikaċja.
L-Istrateġija issa titlob pjanijiet dettaljati ta' implimentazzjoni.
(10)
Is-Slovakkja għamlet progress biex ittejjeb
il-konformità tat-taxxa u l-implimentazzjoni tal-pjan ta' Azzjoni biex
tiġġieled il-frodi fit-taxxa qiegħda titwettaq b'bejn
wieħed u ieħor nofs il-miżuri fis-seħħ.
B'riżultat l-effiċjenza tas-sistema tat-taxxa Slovakka tidher li
tjiebet fl-2013, speċjalment għall-VAT, għalkemm
il-ħtieġa li l-isforzi jiġu konsolidati u li
tissaħħaħ il-kapaċità analitika u tal-awditjar
tal-amministrazzjoni tat-taxxa u l-unifikazzjoni tal-ġbir tat-taxxi,
id-dazji doganali u l-kontribuzzjonijiet tas-sigurtà soċjali jinsabu lura.
Biex tkompli l-konsolidazzjoni fiskali b'mod ġentili, is-Slovakkja tista'
tiddependi aktar fuq taxxi li huma ta' inqas ħsara għat-tkabbir,
speċjalment it-tassazzjoni rikorrenti fuq il-proprjetà u ambjentali. F'dan
ir-rigward, ma kien hemm l-ebda progress fir-riforma tat-tassazzjoni tal-proprjetà
u l-irbit tagħha mal-valur fis-suq tal-proprjetà. Id-dħul minn din
it-taxxa għadu baxx u ma nbidilx mis-sena 2000. Fl-2013, il-gvern
implimenta miżuri biex inaqqas diskrepanza kbira fil-porzjon tat-taxxa
bejn l-impjegati u dawk li jaħdmu għar-rashom, iżda d-differenza
sostanzjali fir-rati tat-taxxa effettivi bejn iż-żewġ gruppi li
kien hemm fl-2012 għadha teżisti.
(11)
Is-suq tax-xogħol Slovakk għadu
jaffaċċa għadd ta' sfidi. Ħafna mill-qgħad, li
għadu madwar 14 %, huwa fit-tul, u jindika li l-problema
tal-qgħad fis-Slovakkja hija ta' natura strutturali. Is-Slovakkja
għamlet xi progress lejn li tnaqqas il-proporzjon tat-taxxa
għall-ħaddiema bi dħul baxx li jidħlu fis-suq
tax-xogħol wara li jkun ilhom qegħda fit-tul, iżda l-effettività
tal-miżuri teħtieġ tiġi mmonitorjat u vvalutata. Sar biss
progress limitat f'oqsma oħra, speċjalment it-tisħiħ
tal-kapaċità tas-servizzi pubbliċi tal-impjiegi biex jipprovdu
servizzi personalizzati u jsaħħu r-rabta bejn il-miżuri
tal-attivazzjoni u l-għajnuna soċjali. Fir-rigward tal-qgħad
fost iż-żgħażagħ, is-servizz pubbliku tal-impjiegi
għandu kapaċità limitata ta' intervent bikri u għal servizzi
individwalizzati għall-profili ta' min ikun qed ifittex xogħol u biex
jilħaq liż-żgħażagħ mhux reġistrati. Hemm
għalhekk il-bżonn ta' azzjoni f'dawn l-oqsma, f'konformità mal-objettivi
ta' garanzija għaż-żgħażagħ.  Huma
meħtieġa miżuri aktar immirati fost dawk li qed ifittxu
xogħol u li huma żvantaġġati, fosthom ir-Rom, li r-rati
tal-impjiegi tagħhom għadha baxxa ħafna. In-nuqqas ta'
faċilitajiet xierqa għall-indukrar tat-tfal partikolarment
għat-tfal taħt it-tliet snin tagħmilha diffiċli biex
l-ommijiet jirritornaw fis-suq tax-xogħol.
(12)
Ir-rilevanza limitata tal-edukazzjoni għas-suq
tax-xogħol tfixkel il-provvista ta' ħaddiema b'ħiliet.
Il-prestazzjoni tal-istudenti fl-edukazzjoni obbligatorja hija taħt
il-medja tal-UE u naqset sinifikattivament. In-nefqa pubblika fuq l-edukazzjoni
tibqa' baxxa minkejja ż-żidiet riċenti fis-salarji
tal-għalliema; it-taħriġ inizjali tal-għalliema u
l-esperjenza prattika qegħdin jissaħħu, iżda dawn l-isforzi
jeħtieġ li jkomplu. Minkejja l-isforzi tal-gvern biex jirriforma
l-edukazzjoni u t-taħriġ vokazzjonali u jissussidja l-impjiegi
għaż-żgħażagħ, ir-rata tal-qgħad fost
iż-żgħażagħ għadha l-ogħla fl-UE u
t-tranżizzjoni mill-iskola għad-dinja tax-xogħol għadha
problematika. Il-perċentwali relattivament baxx ta' programmi fil-livell
ta' baċellerat orjentati lejn ix-xogħol u kooperazzjoni
insuffiċjenti mal-impjegaturi jnaqqsu r-rilevanza tal-edukazzjoni
terzjarja għas-suq tax-xogħol. It-titjieb tal-kwalità tal-edukazzjoni
għolja u l-kooperazzjoni bejn in-negozji u l-istituzzjonijiet
tal-edukazzjoni tgħin ukoll biex titjieb il-kapaċità tal-innovazzjoni
tal-ekonomija Slovakka. Il-pjanijiet fl-Istrateġija Intelliġenti
tal-Ispeċjalizzazzjoni tmur fid-direzzjoni t-tajba, iżda jeħtieġ
li tiġi implimentata b'mod effettiv. Il-forniment ta' kwalità
ħażina persistenti tal-edukazzjoni u l-indukrar bikrija tat-tfal
iħallu impatt fuq il-kisbiet edukattivi, partikolarment għar-Rom. Sa
issa, l-inizjattivi mmirati lejn li jtejbu l-eżitu edukattivi għall-istudenti
Rom jiddependu wisq fuq il-proġetti kofinanzjati mal-UE.
(13)
Fl-enerġija, is-Slovakkja għamlet
progress fil-ħidma ta' tħejjija għal aktar interkonnessjonijiet
tal-elettriku u l-gass mal-pajjiżi ġirien; madankollu, għadhom
meħtieġa miżuri biex is-suq tal-enerġija Slovakk jaħdem
aħjar, u partikolarment biex titjieb it-trasparenza tal-mekkaniżmu
tal-issettjar tat-tariffi. Pakkett ta' miżuri biex titjieb effiċjenza
enerġetika kien propost biex jiġi ffinanzjat mill-UE fil-perjodu ta'
programmar il-ġdid.
(14)
Ir-riforma fis-seħħ fl-amministrazzjoni
pubblika se ttejjeb l-orjentazzjoi lejn il-klijenti, madankollu
l-amministrazzjoni pubblika Slovakka għadha mhix trendi la f'termini ta'
kwalità u lanqas ta' effiċjenza. Dawran tal-persunal għoli u
persistenti huwa marbut maċ-ċiklu politiku flimkien ma'
mmaniġġar tar-riżorsi umani dgħajjef u kapaċità
analitika dgħajfa li jtellfu twettiq ta' politika bbażat fuq
l-evidenza. Is-Slovakkja għadha tiġi kklassifikata ħażin
fl-indikaturi internazzjonali tal-korruzzjoni u ftit għamlet progress biex
ittejjeb l-effiċjenza u t-trasparenza tas-sistema ġudizzjarja
tagħha. Il-kwalità tal-ambjent kummerċjali fis-Slovakkja mar
għall-agħar u l-għajnuna għad-ditti b'rata
mgħaġġla ta' tkabbir staġnat. Is-Slovakkja riċentament
riformat ir-regoli tal-akkwist pubbliku tagħha bil-għan li ttejjeb
it-trasparenza u l-effiċjenza iżda l-applikazzjoni ta' dawn ir-regoli
għadha diffiċli u l-impatt tar-riforma tal-2013 fl-akkwist pubbliku
kien limitat.
(15)
Fil-kuntest tas-Semestru Ewropew, il-Kummissjoni
għamlet analiżi komprensiva tal-politika ekonomika tas-Slovakkja.
Ivvalutat l-programm ta' stabbiltà u l-programm nazzjonali ta' riforma. Hija
qieset mhux biss ir-rilevanza tagħhom għall-politika fiskali u
soċjoekonomika sostenibbli fis-Slovakkja iżda anki l-konformità
tagħhom mar-regoli u l-gwida tal-UE, fid-dawl tal-ħtieġa li
tissaħħaħ il-governanza ekonomika ġenerali tal-Unjoni billi
jingħata kontribut fil-livell tal-UE għad-deċiżjonijiet
nazzjonali futuri. Ir-rakkomandazzjonijiet tagħha skont
is-Semestru Ewropew huma riflessi fir-rakkomandazzjonijiet minn (1) sa (6) hawn
taħt.
(16)
Abbażi ta’ din il-valutazzjoni, il-Kunsill
eżamina l-Programm ta’ Stabbiltà tas-Slovakkja, u l-opinjoni tiegħu[8] tidher b’mod
partikolari fir-rakkomandazzjoni (1) ta' hawn taħt.
(17)
Fil-kuntest tas-Semestru Ewropew, il-Kummissjoni
wettqet ukoll analiżi tal-politika ekonomika taż-Żona tal-Euro
inġenerali. Abbażi ta' din l-analiżi, il-Kunsill ħareġ
rakkomandazzjonijiet speċifiċi għall-Istati Membri li l-munita
tagħhom hija l-euro. Is-Slovakkja għandha tiżgura wkoll
l-implimentazzjoni sħiħa u f'waqtha ta' dawn ir-rakkomandazzjonijiet.
B’DAN JIRRAKKOMANDA li Malta tieħu
azzjoni fil-perjodu 2014-2015 sabiex:
1.           Wara
l-korezzjoni tad-defiċit eċċessiv, issaħħaħ
il-miżuri baġitarji għall-2014 fid-dawl tad-differenza emerġenti
ta' 0,3 % tal-PDG relattiva għar-rekwiżiti tal-Patt ta'
Stabbiltà u Tkabbir abbażi tat-tbassir tar-rebbiegħa 2014
tal-Kummissjoni. Fl-2015, tiżgura l-aġġustament
meħtieġ ta' 0,1 % tal-PDG lejn l-objettiv ta’ terminu medju
filwaqt li tqis il-kundizzjonijiet ekonomiċi dgħajfa mistennija. Minn
hemm 'il quddiem, sakemm jintlaħaq l-objettiv ta’ terminu medju, twettaq
aġġustament strutturali annwali ta' 0,5 % tal-PDG bħala
parametru referenzjarju. Issaħħaħ aktar il-qafas fiskali, anki
billi tintroduċi limiti massimi vinkolanti u infurzabbli fuq in-nefqa.
Ittejjeb is-sostenibbiltà fit-tul tal-finanzi pubbliċi billi
żżid il-kosteffikaċja tas-settur tal-kura tas-saħħa,
partikolarment billi tirrazzjonalizza l-kura u l-immaniġġjar
fl-isptarijiet u ssaħħaħ il-kura primarja.
2.           Ittejjeb l-effiċjenza
tal-amministrazzjoni tat-taxxa billi ssaħħaħ il-kapaċità
tagħha tal-awditjar, il-valutazzjoni tar-riskji u l-ġbir tad-dejn.
Torbot il-bażi tat-tassazzjoni tal-proprjetà immobbli mal-valur tas-suq
tal-proprjetà.
3.           Tindirizza b'mod aktar
effettiv l-qgħad fit-tul permezz ta' miżuri ta' attivazzjoni,
possibbiltajiet repetuti għal edukazzjoni u taħriġ ta' kwalità
individwalizzat. Issaħħaħ il-kapaċità tas-servizzi
pubbliċi tal-impjieg għall-immaniġġar tal-każijiet,
il-konsulenza personalizzata u l-attivazzjoni ta' min ikun qed ifittex
xogħol, u ssaħħaħ r-rabta bejn l-attivazzjoni u
l-għajnuna soċjali. Tindirizza b'mod effettiv il-qgħad fost
iż-żgħażagħ billi ttejjeb l-intervent bikri,
f'konformità mal-objettivi tal-garanzija għaż-żgħażagħ.
Ittejjeb l-inċentivi għall-impjiegi tan-nisa, billi
ssaħħaħ il-provvediment tal-faċilitajiet tal-indukrar
tat-tfal, partikolarment għat-tfal taħt it-tliet snin.
4.           Tieħu miżuri biex
iżżid il-kwalità tat-tagħlim sabiex ittejjeb l-eżiti edukattivi.
Issaħħaħ il-provvediment tat-tagħlim abbażi
tax-xogħol f'kumpaniji fl-edukazzjoni u t-taħriġ vokazzjonali.
Tadatta l-akkredizzazzjoni, il-finanzjament u l-miżuri ta' governanza biex
tħeġġeġ il-ħolqien ta' programmi fil-livell ta'
baċelorat orjentati lejn ix-xogħol. Ittejjeb il-kwalità u r-rilevanza
tal-bażi tax-xjenza u timplimenta pjanijiet biex trawwem it-trasferiment
effikaċi tal-għarfien u l-kooperazzjoni bejn l-akkademja,
ir-riċerka u n-negozju. Tadotta miżuri sistemiċi biex ittejjeb
l-aċċess għal edukazzjoni preskolastika u skolastika ta' kwalità
għolja u inklużiva għall-komunitajiet marġinalizzati,
fosthom ir-Rom u tieħu passi biex iżżid il-parteċipazzjoni
usa' tagħhom fit-taħriġ vokazzjonali u l-edukazzjoni
għolja.
5.           Iżżid l-isforzi
biex is-suq tal-enerġija jaħdem aħjar, partikolarment billi
żżid it-trasparenza pubblika tal-qafas regolatorju u billi tesplora
x'qed jikkawża t-tariffi għolja tan-netwerk tal-elettriku
speċjalment tal-konsumaturi industrijali. Tibni fuq il-progress li sar sa
issa, tiżviluppa aktar l-interkonnessjonijiet mal-pajjiżi
ġirien, fosthom l-Ukraina, skont il-Memorandum ta’ Qbil iffirmat f'April
6.           Tieħu miżuri,
fosthom billi tamenda l-Att dwar is-Servizz Ċivili, biex iżżid
l-indipendenza tas-servizz pubbliku. Tadottat strateġija biex ittejjeb
l-immaniġġar tar-riżorsi umani fl-amministrazzjoni pubblika.
Iżżid l-isforzi biex issaħħaħ il-kapaċità
analitika fil-ministeri ewlenin bil-għan li tadottat politiki bbażati
fuq l-evidenza u ttejjeb il-kwalità tal-valutazzjoni tal-impatt tal-politika.
Tieħu passi biex tiġġieled il-korruzzjoni u tħaffef
l-isforzi biex ittejjeb l-effeċjenza u l-kwalità tas-sistema
ġudizzjarja. Tintroduċi miżuri biex ittejjeb l-ambjent
kummerċjali inkluż għall-SMEs. Iżżid l-isforzi biex
ittejjeb l-effikaċja tal-akkwist pubbliku.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 209, 2.8.1997, p. 1.
[2]               COM(2014) 426 final.
[3]               P7_TA(2014)0128 u P7_TA(2014)0129.
[4]               ĠU L 140, 27.5.2013, p. 11.
[5]               C(2013) 8011 final
[6]               COM(2013) 800 final.
[7]               COM(2013) 790 final.
[8]               Skont l-Artikolu 5(2) tar-Regolament tal-Kunsill
(KE) Nru 1466/97.


title: Rakkomandazzjoni tal-Kunsill tat-8 ta' Lulju 2014 dwar il-Programm Nazzjonali ta' Riforma 2014 tar-Rumanija u li twassal opinjoni tal-Kunsill dwar il-Programm ta' Konverġenza tar-Rumanija, 2014

text:
               29.7.2014

               MT

               Il-Ġurnal Uffiċjali tal-Unjoni Ewropea

               C 247/109

         RAKKOMANDAZZJONI TAL-KUNSILL
   tat-8 ta' Lulju 2014
   dwar il-Programm Nazzjonali ta' Riforma 2014 tar-Rumanija u li twassal opinjoni tal-Kunsill dwar il-Programm ta' Konverġenza tar-Rumanija, 2014
   2014/C 247/21
   IL-KUNSILL TA’ L-UNJONI EWROPEA,
   Wara li kkunsidrat-Trattat dwar il-Funzjonament tal-Unjoni Ewropea, u b’mod partikolari l-Artikoli 121(2) u 148(4) tiegħu,
   Wara li kkunsidra r-Regolament tal-Kunsill (KE) Nru 1466/97 tas-7 ta’ Lulju 1997 dwar it-tisħiħ tas-sorveljanza ta’ pożizzjonijiet ta’ baġit u s-sorveljanza u l-koordinazzjoni ta’ politiki ekonomiċi (1), u partikolarment l-Artikolu 9(2) tiegħu,
   Wara li kkunsidra r-rakkomandazzjoni tal-Kummissjoni Ewropea,
   Wara li kkunsidra r-rakkomandazzjoni tal-Parlament Ewropew,
   Wara li kkunsidra l-konklużjonijiet tal-Kunsill Ewropew,
   Wara li kkunsidra l-opinjoni tal-Kumitat tal-Impjiegi,
   Wara li kkunsidra l-opinjoni tal-Kumitat Ekonomiku u Finanzjarju,
   Wara li kkunsidra l-opinjoni tal-Kumitat tal-Protezzjoni Soċjali,
   Wara li kkunsidra l-opinjoni tal-Kumitat tal-Politika Ekonomika,
   Billi:

               (1)

               Fis-26 ta’ Marzu 2010, il-Kunsill Ewropew qabel mal-proposta tal-Kummissjoni li titnieda strateġija ġdida għall-impjiegi u t-tkabbir, Ewropa 2020, ibbażata fuq koordinazzjoni msaħħa tal-politiki ekonomiċi, li tiffoka fuq l-oqsma ewlenin fejn jeħtieġ azzjoni biex tingħata spinta lill-potenzjal tal-Ewropa għat-tkabbir sostenibbli u l-kompetittività.

               (2)

               Fit-13 ta’ Lulju 2010, il-Kunsill adotta, abbażi tal-proposti tal-Kummissjoni, rakkomandazzjoni dwar il-linji gwida ġenerali għall-politiki ekonomiċi tal-Istati Membri u l-Unjoni (mill-2010 sal-2014) u fil-21 ta’ Ottubru 2010, adotta deċiżjoni dwar il-linji gwida għall-politiki dwar l-impjiegi tal-Istati Membri (2), li flimkien jagħmlu l-“linji gwida integrati”. L-Istati Membri ġew mistiedna jieħdu kont tal-linji gwida integrati fil-politiki nazzjonali tagħhom dwar l-ekonomija u l-impjiegi.

               (3)

               Fid- 29 ta' Ġunju 2012, il-Kapijiet tal-Istat jew il-Gvern tal-Istati Membri ddeċidew dwar Patt għat-Tkabbir u l-Impjiegi, li jipprovdi qafas koerenti għal azzjoni fl-livelli nazzjonali, tal-UE u taż-żona tal-euro bl-użu tal-lievi, l-istrumenti u l-politiki kollha possibbli. Huma ddeċidew dwar l-azzjoni li għandha tittieħed fil-livell tal-Istati Membri, b'mod partikolari filwaqt li esprimew impenn sħiħ għall-kisba tal-objettivi tal-Istrateġija Ewropa 2020 u għall-implimentazzjoni tar-rakkomandazzjonijiet speċifiċi għal kull pajjiż‐.

               (4)

               Fid-9 ta’ Lulju 2013, il-Kunsill adotta Rakkomandazzjoni (3) dwar il-Programm ta’ Riforma Nazzjonali 2013 tar-Rumanija u ta l-opinjoni tiegħu dwar il-Programm ta’ Konverġenza tar-Rumanija għall-perijodu 2012‐2016.

               (5)

               Fit-13 ta' Novembru 2013, il-Kummissjoni adottat l-Istħarriġ Annwali dwar it-Tkabbir, li jimmarka l-bidu tas-Semestru Ewropew 2014 għall-koordinazzjoni tal-politika ekonomika. Barra minn hekk, fit-13 ta’ Novembru 2013, il-Kummissjoni, abbażi tar- Regolament (UE) Nru 1176/2011, adottat ir-Rapport dwar il-Mekkaniżmu ta’ Allarm.

               (6)

               Fl-20 ta' Diċembru 2013, il-Kunsill Ewropew approva l-prijoritajiet biex jiġu żgurati l-istabbiltà finanzjarja, il-konsolidament fiskali u azzjoni biex jitrawwem it-tkabbir. Huwa enfasizza l-ħtieġa li tkun segwita konsolidazzjoni fiskali differenzjata li tiffavorixxi t-tkabbir‐, li jerġgħu jinġiebu l-kondizzjonijiet normali għas-self fl-ekonomija, li jiġu promossi t-tkabbir u l-kompetittività, li jiġu indirizzati l-qgħad u l-konsegwenzi soċjali tal-kriżi, u li tiġi mmodernizzata l-amministrazzjoni pubblika.

               (7)

               Fis-6 ta’ Mejju 2014, ir-Rumanija ressqet il-Programm Nazzjonali ta’ Riforma 2014 tagħha u fil-5 ta’ Mejju 2014, il-Programm ta’ Konverġenza 2014 tagħha. Sabiex jittieħed kont tal-konnessjonijiet bejniethom, iż-żewġ Programmi ġew ivvalutati fl-istess waqt.

               (8)

               Fit-22 ta' Ottubru 2013 , il-Kunsill adotta d-Deċiżjoni 2013/531/UE (4) li tipprovdi għajnuna finanzjarja għal terminu‐medju lir-Rumanija sa EUR 2 biljun sa Settembru 2015. Għajnuna finanzjarja għal terminu prekawzjonarja għar-Rumanija skont il-faċilità ta' bilanċ ta' pagamenti għall-Istati Membri li mhumiex fiż-żona tal-euro kienet ikkunsidrata adatta minħabba l-flussi ta' kapital instabbli li jolqtu b'mod partikolari lis-sieq emerġenti, lir-riskji għax-xenarju makroekonomiku, u lill-vulnerabbilitajiet li baqa' fis-settur bankarju. Filwaqt li, taħt il-kondizzjonijiet tas-suq preżenti, ir-Rumanija mhix biħsiebha titlob il-ħlas ta' ebda pagament parzjali, l-għajnuna prekawzjonarja hi mistennija li tgħin tikkonsolida l-istabbiltà makroekonomika, baġitarja u finanzjarja u, permezz tas-segwitu ta' riformi strutturali, iżżid ir-reżiljenza u l-potenzjal għat-tkabbir tal-ekonomija Rumena. Il-Memorandum ta’ Ftehim tas-6 ta’ Novembru 2013 u s-supplimenti sussegwenti tiegħu li jistabbilixxu l-kondizzjonijiet li għandhom jintlaħqu skont għajnuna prekawzjonarja tal-UE jikkomplementa u jappoġġja r-rakkomandazzjonijiet‐ speċifiċi għall-pajjiż tas-Semestru Ewropew. L-għajnuna finanzjarja prekawzjonarja tal-UE ser tkun kondizzjonali hekk kif jiġi implimentat programm ta' politika ekonomika komprensiva, b'fokus partikolari fuq il-miżuri ta' riforma strutturali inkluż dawk ir-rakkomandazzjonijiet speċifiċi ‐għall-pajjiż relatati mal-kapaċità amministrattiva, ir-riformi tas-suq tal-prodotti, l-ambjent tan-negozju, is-swieq tax-xogħol, il-pensjonijiet l-intrapriżi ‐tal-istat, u l-kura tas-saħħa. Din l-aġenda ma teżentax lill-Gvern milli jimplimenta bis-sħiħ ir-rakkomandazzjonijiet kollha speċifiċi ‐għall-pajjiż. Il-prijoritizzazzjoni, l-implimentazzjoni u l-koordinazzjoni tal-politika meħtieġa għall-implimentazzjoni tal-Memorandum ta’ Fehim u rakkomandazzjonijiet speċifiċi‐ għall-pajjiż, għandhom jiġu ttrattati fejn jittieħdu Deċiżjonijiet ta’ prijorità, b’mod koerenti.

               (9)

               L-objettiv tal-istrateġija baġitarja deskritta fil-programm ta’ konverġenza tal-2014 huwa li jinkiseb l-objettiv ta’ terminu ‐medju ta’ defiċit strutturali ta’ 1 % tal-PDG fl-2015, li jirrifletti r-rekwiżit tal-Patt ta’ Stabbiltà u Tkabbir, u li jibqa' fih minn hawn 'il quddiem. Fl-2014, ir-Rumanija qed tibbenifika mill-possibbiltà ta' devjazzjoni temporanja mit-triq ta' aġġustament lejn objettiv għal terminu‐ medju permess għal proġetti ffinanzjati b'mod konġunt. Id-devjazzjoni temporanja għandha tiġi kumpensata fis-sena ta’ wara. Il-Programm ta’ Konverġenza jippjana stabbilizzazzjoni ta’ bilanċ strutturali (rikalkulat) fl-2014 u titjib ta’ 0,8 % tal-PGD fl-2015. In-nefqa hija prevista li tikber b’ritmu konsistenti mal-valur referenzjaru tan-nefqa fl-2014 u fl-2015. Il-proporzjon tad-dejn mal-PDG huwa previst li jilħaq 40 % fl-2015, u li jonqos fl- 2016‐2017. Inġenerali, l-istrateġija baġitarja deskritta fil-Programm ta’ Konverġenza hi konformi mar-rekwiżiti tal-Patt ta’ Stabbiltà u Tkabbir. Ix-xenarju makroekonomiku li jsostni l-projezzjonijiet baġitarji fil-programm huwa plawżibbli. Huwa konformi b'mod wiesa' mal-previżjoni tar-rebbiegħa 2014 tas-servizzi tal-Kummissjoni. Madankollu l-istima tal-PDG potenzjali li ssostni l-Programm ta’ Konverġenza hija kemxejn ogħla, prinċipalment minħabba perspettiva aktar ottimista tas-suq tax-xogħol. Hemm riskji ta' telf ta' valur għall-pjani baġitarji tal-2014 relatati mal-kontroll tan-nefqa u ġbir tat-taxxi aktar baxx ‐milli‐ kien previst.. Barra minn hekk, għall-2015 u lil hinn, il-miżuri li jsostnu t-triq fiskali proposta għadhom ma ġewx speċifikati.
               Skont il-previżjoni tal-Kummissjoni, minkejja deterjorament żgħir fil-bilanċ strutturali fl-2014, ir-Rumanija hija konformi mar-rekwiżiti tal-Patt ta’ Stabbiltà u Tkabbir fl-2014, b’kont meħud tad-devjazzjoni temporanja permessa għal proġetti ffinanzjati b’mod konġunt. Għall-2015, hemm riskju ta’ devjazzjoni sinifikanti mill-aġġustament strutturali meħtieġ, b’kont meħud tal-kumpens meħtieġ għad-devjazzjoni temporanja permessa għal proġetti ffinanzjati b’mod konġunt). Barra minn hekk, ir-Rumanija hija prevista li tiddevja mill-valur referenzjarju tan-nefqa fl-2015. Abbażi tal-valutazzjoni tal-Programm ta’ Konverġenza u l-previżjoni tal-Kummissjoni, skont ir-Regolament (KE) Nru 1466/97, il-Kunsill huwa tal-opinjoni li l-Programm ta’ Konverġenza jippreżenta riskji ta’ devjazzjoni sinifikanti mir-rekwiżiti tal-parti preventiva fl-2015.

               (10)

               Il-frodi tat-taxxa u l-evażjoni tat-taxxa fl-oqsma tal-VAT, inklużi l-iskema trans‐konfinali, id-dazji, il-kontribuzzjonijiet tas-sigurtà soċjali u t-tassazzjoni fuq id-dħul jibqgħu sfida maġġuri. Il-progress tanġibbli fil-ġlieda kontra x-xogħol mhux iddikjarat huwa limitat, filwaqt li l-effettività tal-istrateġija għall-konformità mat-taxxa hija mxekkla min-nuqqas ta’ miżuri ta’ implimentazzjoni u realistiċi u vinkolanti fokus suffiċjenti fuq il-prevenzjoni. Riforma tal-amministrazzjoni tat-taxxa biex tiżdied l-effiċjenza tagħha hija kurrenti; il-kooperazzjoni amministrattiva trans‐konfinali, b'mod partikolari fil-qasam tal-VAT, tibqa' dgħajfa. Il-porzjon tat-taxxa fuq dawk bi dħul baxx jew medju‐ jibqa' għoli u jinkoraġġixxi x-xogħol mhux iddikjarat u ‐d-dħul mhux iddikjarat. Sar xi progress fil-qasam tat-tassazzjoni ambjentali, billi s-sistema tat-tassazzjoni tal-vetturi tjiebet u dazji tas-sisa fuq il-fjuwil żdiedu u issa huma awtomatikament indiċizzati. Ir-Rumanija tiffaċċa riskji ta' sostenibbiltà għal terminu‐ twil, prinċipalment minħabba n-nefqa relatata ‐mal-età. Hemm tħassib dwar is-sostenibbilità u l-adegwatezza tas-sistema tal-pensjoni minħabba l-proporzjon baxx ta' kontributuri impjegati għall-persuni li qed jieħdu l-pensjoni. Ir-Rumanija ħadet passi biex, mill-2035, l-età tal-pensjoni għan-nisa u l-irġiel tkun l-istess.

               (11)

               L-użu ineffiċjenti tar-riżorsi u ġestjoni inadegwata jżidu r-riskju ta’ sostenibbiltà fiskali fis-settur tas-saħħa. Pagamenti informali mifruxa fil-kura tas-saħħa pubbliċi jkomplu jfixklu l-aċċessibilità, l-effiċjenza u l-kwalità tas-sistema. Inbdew riformi biex tittejjeb l-effiċjenza tas-settur tal-kura tas-saħħa u s-sostenibbiltà tiegħu iżda jinħtieġu sforzi kontinwi. Uħud minn dawn il-miżuri qed iġarrbu dewmien u jsofru minn finanzjament insuffiċjenti u kapaċità baxxa tas-servizzi. It-tnaqqis tal-użu eċċessiv tal-isptar ‐fil-kura tal-pazjent u t-tisħiħ tas-sistemi ta' kura primarja u ta' konsultazzjoni ser iżidu l-koste‐ffettività. Tnedew riformi ulterjuri tas-sistema tal-kura tas-saħħa mmirati biex itejbu s-saħħa tal-popolazzjoni permezz tal-promozzjoni, fost affarijiet oħra, l-aċċess ekwu għal servizzi tas-saħħa ta’ kwalità.

               (12)

               L-inattività għolja, in-nuqqas ta’ utilizzazzjoni tal-potenzjal tax-xogħol u l-ħtieġa li tiżdied il-kwalità u l-produttività tal-forza tax-xogħol jibqgħu sfidi ewlenin tas-suq tax-xogħol Rumen. Il-kwalità tat-tiftix ta' mpjieg pubbliku u s-servizzi ta' taħriġ mill-ġdid għadha pjuttost baxxa, minkejja xi miżuri ‐fuq skala żgħira. Riżorsi limitati fi ħdan is-servizz pubbliku tal-impjiegi u nuqqas ta’ kejl ta’ prestazzjoni jillimitaw it-twassil effiċjenti ta’ servizzi personalizzati lil dawk li qed ifittxu xogħol, lis-servizzi ta' min iħaddem u l-integrazzjoni ta’ politiki tas-suq tax-xogħol attivi u passivi. Ir-Rumanija għandha persentaġġ għoli u li qed dejjem jiżdied ta' żgħażagħ li la qed jaħdmu u lanqas mhuma qed jistudjaw jew isegwu xi taħriġ (17,3 % fl-2013). Strateġija Nazzjonali ta' Tixjiħ Attiv biex tiġi appoġġata żieda fir-rata tal-impjiegi ta’ ħaddiema aktar avvanzati fl-età ġiet posposta u issa hija mistennija fi tmiem l-2014.

               (13)

               M’hemm l-ebda linja gwida trasparenti għall-istabbiliment ta' paga minima li tinvolvi s-sħab soċjali li għandhom l-għan għan li jappoġġaw l-impjiegi u l-kompetittività u s-salvagwardja ta’ dħul tax-xogħol b’mod sostenibbli.

               (14)

               Ir-Riforma tal-Edukazzjoni tal-2011, li stabbilit aġenda għal terminu‐ fit-tul għat-titjib tal-kwalità tal-edukazzjoni fil-livelli kollha, mhix kompletament operazzjonali, minħabba riżorsi finanzjarji u umani ineffiċjenti. Wara tnaqqis f’daqqa fl-edukazzjoni u t-taħriġ vokazzjonali fl-aħħar 20 snin, diversi riformi u proġetti pilota nbdew fi snin reċenti iżda d-disponibbiltà tal-edukazzjoni u t-taħriġ vokazzjonali, ir-rilevanza tagħha għas-suq tax-xogħol u l-involviment tan-negozji fit-tagħlim abbażi tax-xogħol‐ u-apprendista għadhom baxx. Diskrepanzi fil-ħiliet importanti jippersistu għall-gradwati tal-edukazzjoni terzjarja u r-rabta bejn in-negozju u l-akkademja għadha dgħajfa, kif jidher minn rata għolja ta’ qgħad u l-ħafna gradwati universitarji li jiġu impjegati fi professjonijiet li ma jikkorrispondux għat-taħriġ tagħhom jew f’impjiegi li jirrikjedu livelli aktar baxxi ta’ kwalifiki. Il-parteċipazzjoni f’attivitajiet ta’ tagħlim tul il-ħajja għadu fost l-aktar baxxi fl-Unjoni. Ir-rata tat-tluq bikri mill-iskola jibqa’ wieħed mill-ogħla fl-Unjoni u issa huwa ogħla minn qabel l-2010, u jaffettwa b’mod partikolari r-Roma. L-impjieg tan-nisa huwa mfixkel minn provvista baxxa ta’, u aċċess limitat għal faċilitajiet ta’ kwalità abbordabbli għall-kura tat-tfal, b’mod partikolari għall-dawk bejn 0 sa 3 ‐snin.

               (15)

               It-tnaqqis tal-faqar jibqa' sfida maġġuri. Minkejja sitwazzjoni tal-impjiegi relattivament stabbli, id-dħul gross tal-familji naqas u l-inugwaljanzi fid-dħul qegħdin jiżdiedu. Il-familji bit-tfal huma partikolarment esposti. Kien hemm progress limitat fl-aċċellerazzjoni tat-transizzjoni mill-kura istituzzjonali għal dik alternattivi għat-tfal m'għandhomx kura mill-ġenituri. Għad hemm għadd kbir ta’ persuni b’diżabilità f’istituzzjonijiet residenzjali kbar, filwaqt li s-servizzi komunitarji għall-persuni b’diżabilità mhumiex żviluppati biżżejjed. L-adozzjoni, il-kopertura u l-adegwatezza baxxi‐ tal-benefiċċji soċjali jibqgħu ta' sfida għall-effiċjenza tal-benefiċċji soċjali biex jitnaqqas il-faqar. L-introduzzjoni tad-Dħul Minimu ta' Inserzjoni li jikkombina tliet benefiċċji soċjali (id-Dħul Minimu Garantit, l-allowance tal-familja u benefiċċji għat-tisħin) ippjanata għall-2015 ġie posposta. L-implimentazzjoni tal-Istrateġija Nazzjonali għall-Integrazzjoni tar-Rom bdiet fl-2012, iżda l-allokazzjoni finanzjarja għall-implimentazzjoni ta’ pjani ta’ azzjoni ewlenin kien insuffiċjenti u r-riżultat huma modesti. Hemm dewmien fir-reviżjoni tal-Istrateġija u l-implimentazzjoni ta’ pjani ta’ azzjoni riveduti.

               (16)

               Il-kapaċità dgħajfa tal-amministrazzjoni pubblika biex jiġu żviluppati u implimentati il-politiki tibqa’ sfida ewlenija għar-Rumanija, waqt li xxekkel l-iżvilupp globali tal-pajjiż, l-ambjent tan-negozju u l-kapaċità ta’ investiment pubbliku, filwaqt li mhix permessa l-provvista ta' servizzi pubbliċi ta’ kwalità suffiċjenti. Il-kawżi strutturali li wasslu għal livell baxx ta’ kapaċità amministrattiva ġew analizzati fl-2013. Abbażi ta' dan, strateġija 2014‐2020 dwar it-tisħiħ tal-amministrazzjoni pubblika qed titħejja attwalment u hu mistenni li tkun finalizzata sa nofs‐ l-2014.

               (17)

               Minkejja progress importanti, ir-rata ta’ assorbiment għall-fondi tal-UE tibqa’ waħda mill-aktar baxxi fl-Unjoni. Sistemi kontinwament dgħajfa ta’ ġestjoni u kontroll u prattiki tal-akkwist pubbliku jista’ jkollhom impatt negattiv fuq it-tħejjijiet għal u l-implimentazzjoni tal-ġenerazzjoni li jmiss ta’ programmi. L-ippjanar strateġiku u prijoritizzazzjoni tal-politika tal-gvern ċentrali kif ukoll prijoritizzazzjoni tal-politika u l-ippjanar baġitarju multi‐annwali fil-livell tal-Ministeri kkonċernati b’portafolli ta’ investiment importanti jibqgħu sfida. Il-leġislazzjoni dwar l-akkwist pubbliku tbati minn instabbiltà u nuqqas ta’ koerenza. L-organizzazzjoni istituzzjonali, b'atturi multipli u ta' spiss responsabbiltajiet sovraposti mhix mgħammra biex tindirizza n-nuqqasijiet u tipprovdi gwida adatta għall-awtoritajiet kontraenti. Il-korruzzjoni u l-kunflitti ta’ interessi jibqgħu ta’ tħassib għall-awtoritajiet kontraenti. Sistema ta’ kontrolli ex ante għal kunflitti ta’ interess fil-proċess tal-aġġudikazzjoni ta’ kuntratti ta’ akkwist pubbliku hi mistennija li ssir operazzjonali sa tmiem l-2014.

               (18)

               Il-kwalità inadegwata ta’ regolamenti u n-nuqqas ta’ trasparenza u prevedibbiltà tal-qafas regolatorju jxekklu lin-negozji u liċ-ċittadini. Proċeduri għall-akkwist tal-elettriku, li jittrattaw ma' permessi ta’ kostruzzjoni u l-ħlas ta' taxxi għadhom kumplessi. Id-drittijiet ta' proprjetà mhux ċari jirrappreżentaw sfida oħra għall-ambjent ta' negozju tar-Rumanija; anqas minn 50 % tal-proprjetà immobbli huma reġistrati fis-sistema ta' entrati tal-art u madwar 15 % biss tal-proprjetà immobbli huma verifikati u reġistrati diġitalment. Ir-Rumanija għamlet xi progress fit-titjib tal-kwalità, l-indipendenza u l-effiċjenza tas-sistema ġudizzjarja u fil-ġlieda kontra l-korruzzjoni, iżda dawn il-kwistjonijiet jibqgħu ta’ tħassib għan-negozji li jfittxu rimedju effettiv. Ir-resistenza għall-integrità u l-miżuri kontra‐ l-korruzzjoni fil-livell politiku u amministrattiv għadha qawwija.

               (19)

               Ir-regolamentazzjoni tal-prezzijiet fis-suq tal-elettriku għall-konsumaturi industrijali spiċċat fl-2013 u l-eliminazzjoni gradwali‐ tar-regolamentazzjoni tal-prezzijiet tal-gass u l-elettriku għadha kurrenti. L-effiċjenza u t-trasparenza tal-governanza tal-intrapriżi ‐tal-istat f'dawn is-setturi tirrappreżenta sfida maġġuri. Id-deregolamentazzjoni tal-prezzijiet tal-enerġija hija mistennija li ġġib inċentivi biex itejbu l-effiċjenza tal-enerġija, għalkemm miżuri konkreti u impenji ta’ riżorsi huma meħtieġa biex ikomplu jtejbu l-effiċjenza tal-enerġija fil-bini, it-tisħin distrettwali, l-industrija u s-setturi tat-trasport urban. L-integrazzjoni tas-swieq tal-elettriku u l-gass tar-Rumanija fis-swieq tal-UE tibqa’ inkompluta u għad hemm ostakli sostanzjali għall-implimentazzjoni ta’ konnessjonijiet trans‐konfinali għall-gass, li jikkontribwixxi biex titjib id-diversifikazzjoni tal-provvista.

               (20)

               L-infrastruttura sottożviluppati bażika tat-trasport tkompli tkun ta’ ostaklu għat-tkabbir fir-Rumanija. It-tkabbir għoli tal-flotta tal-vetturi u l-kwalità baxxa tal-infrastruttura tat-toroq ifixklu lin-negozji u lill-ekonomija. Il-manutenzjoni inadegwata tan-netwerk ferrovjarju affettwat is-sikurezza u l-affidabbiltà. It-trasport ta’ merkanzija fuq passaġġi fuq l-ilma interni jibqa’ ferm anqas baxx mill-potenzjal tiegħu, b'mod partikolari fuq id-Danubju. L-ineffiċjenza u l-governanza mhux‐ trasparenti tal-intrapriżi‐ tal-istat fis-settur tat-trasport ifixklu l-iżvilupp tal-infrastrutturi tan-netwerk.

               (21)

               Fil-kuntest tas-Semestru Ewropew, il-Kummissjoni wettqet analiżi komprensiva tal-politika ekonomika tar-Rumanija. Hija vvalutat il-Programm Nazzjonali ta’ Riforma u l-Programm ta’ Konverġenza. Hija ma ħaditx kont biss tar-rilevanza tagħhom għal politika soċjo‐ekonomika u fiskali sostenibbli fir-Rumanija iżda wkoll tal-konformità tagħhom mar-regoli u l-gwida tal-UE, minħabba l-ħtieġa tat-tisħiħ tal-governanza ekonomika ġenerali tal-Unjoni billi tipprovdi kontribut fil-livell tal-UE‐ f'deċiżjonijiet nazzjonali fil-futur. Ir-rakkomandazzjonijiet tagħha skont is-Semestru Ewropew huma riflessi fir-rakkomandazzjonijiet minn (1) sa (8) ta' hawn taħt.

               (22)

               Fid-dawl ta' din il-valutazzjoni, il-Kunsill eżamina l-Programm ta' Konverġenza, u l-opinjoni tiegħu (5) hija riflessa b'mod partikolari fir-rakkomandazzjoni (2) ta' hawn taħt,

         B’DAN JIRRAKKOMANDA li r-Rumanija tieħu azzjoni tul il-perijodu 2014‐2013 biex:

               1.

               Timplimenta l-programm ta' għajnuna finanzjarja UE/FMI billi tindirizza kompletament il-kondizzjonalità ‐ politika inkluża fil-Memorandum ta' fehim tas-6 ta' Novembru 2013 u s-supplimenti sussegwenti tiegħu ‐ li jikkumplimentaw u jappoġġaw l-implimentazzjoni ta' dawn ir-rakkomandazzjonijiet speċifiċi‐ għall-pajjiż.

               2.

               Timplimenta strateġija baġitarja għall-2014, li ssaħħaħ b'mod sinifikanti l-isforz baġitarju li jintlaħaq l-objettiv għal terminu ‐medju fl-2015 f'konformità mal-impenji skont il-programm ta' Bilanċ ta' Pagamenti u kif rifless fil-Programm ta' Konverġenza tal-2014, b'mod partikolari billi jiġu speċifikati l-miżuri sottostanti, u tibqa' fl-objettiv għal terminu‐ medju minn hawn 'il quddiem. Ittejjeb il-ġbir tat-taxxa billi tkompli timplimenta strateġija komprensiva ta’ konformità mat-taxxa, li tintensifika l-isforzi sabiex tnaqqas il-frodi tal-VAT. Tiġġieled kontra x-xogħol mhux dikjarat. Tnaqqas il-piż tat-taxxi għal dawk bi dħul baxx‐ jew medju‐ b'mod li ma jaffettwax‐ il-baġit. Tiffinalizza r-riforma tal-pensjonijiet li nbdiet fl-2010 billi tagħmel ugwali l-età tal-pensjoni tal-irġiel u n-nisa.

               3.

               Tintensifika r-riformi fis-settur tas-saħħa biex jiżdiedu l-effiċjenza, il-kwalità u l-aċċessibilità, inkluż għall-persuni żvantaġġati u l-komunitajiet remoti u iżolati. Iżżid l-isforzi biex jitrażżnu ħlasijiet informali, inkluż permezz ta’ sistemi ta’ ġestjoni u kontroll korretti.

               4.

               Issaħħaħ il-miżuri ta' suq tax-xogħol ‐attiv u l-kapaċità tal-Aġenzija Nazzjonali għall-Impjieg. Tagħti attenzjoni partikolari lill-attivazzjoni ta’ żgħażagħ mhux irreġistrat. Issaħħaħ il-miżuri li jippromwovu l-impjegabbiltà tal-ħaddiema akbar fl-età. Tistabbilixxi, f’konsultazzjoni mal-imsieħba soċjali, linji gwida ċari dwar l-iffissar tal-pagi minimi trasparenti, b'kont meħud tal-kondizzjonijiet ekonomiċi u tas-suq tax-xogħol.

               5.

               Iżid il-kwalità u l-aċċess għall-edukazzjoni u t-taħriġ vokazzjonali, l-apprendistati, l-edukazzjoni terzjarja u tat-tagħlim tul il-ħajja u tadattahom għal-ħtiġijiet tas-suq tax-xogħol. Tiżgura aċċess aħjar għall-edukazzjoni u l-kura minn kmieni fit-tfulija.

               6.

               Sabiex jittaffa l-faqar, iżżid l-effiċjenza u l-effikaċja tat-trasferimenti soċjali, b’mod partikolari għat-tfal, u tkompli r-riforma tal-assistenza soċjali, billi ssaħħaħ r-rabtiet tagħha mal-miżuri ta’ attivazzjoni. Tintensifika l-isforzi biex jiġu implimentati l-miżuri previsti li jiffavorixxu l-integrazzjoni tar-Roma fis-suq tax-xogħol, iżidu l-attendenza fl-iskola u jitnaqqas it-tluq bikri mill-iskola, permezz ta’ approċċ ta’ sħubija u mekkaniżmu ta’ monitoraġġ robust.

               7.

               Tintensifika l-isforzi biex tissaħħaħ il-kapaċità tal-amministrazzjoni pubblika, b'mod partikolari billi ttejjeb l-effiċjenza, il-ġestjoni tar-riżorsi umani, l-għodod għat-teħid‐ tad-deċiżjonijiet u l-koordinazzjoni fi ħdan u bejn il-livelli differenti tal-gvern; u billi ttejjeb t-trasparenza, l-integrità u l-affidabbiltà. Taċċellera l-assorbiment tal-fondi tal-UE, issaħħaħ is-sistemi ta’ ġestjoni u kontroll, u ttejjeb il-kapaċità tal-ippjanar strateġiku, inklużi l-element baġitarju multiannwali. Tindirizza n-nuqqasijiet persistenti fl-akkwist pubbliku. Tkompli ttejjeb il-kwalità u l-effiċjenza tas-sistema ġudizzjarja, tiġġieled kontra l-korruzzjoni fil-livelli kollha, u tiżgura l-implimentazzjoni effettiva tad-deċiżjonijiet tal-qorti.

               8.

               Tippromwovi l-kompetizzjoni u l-effiċjenza fl-industriji tat-trasport u l-enerġija. Taċċellera ir-riforma ta' governanza korporattiva tal-intrapriżi‐ tal-istat fis-setturi tal-enerġija u t-trasport u żżid l-effiċjenza tagħhom. Itejjeb u tissimplifika l-politiki dwar l-effiċjenza enerġetika. Ittejjeb l-integrazzjoni trans‐konfinali tan-netwerks tal-enerġija u tippermetti flussi fiżiċi fid-direzzjoni opposta fl-interkonnessjonijiet tal-gass bħala kwistjoni ta' prijorità.

      Magħmul fi Brussell, it-8 ta’ Lulju 2014.

            Għall-Kunsill

            Il-President

         P. C. PADOAN

      (1)  ĠU L 209, 2.8.1997, p. 1.

      (2)  Miżmuma għall-2014 permezz tad-Deċiżjoni tal-Kunsill 2014/322/UE tat- 6 ta' Mejju 2014 dwar il-linji gwida għall-politika tal-Istati Membri dwar l-impjiegi (ĠU L 165, 4.6.2014, p. 49).

      (3)  ĠU C 217, 30.7.2013, p. 67.

      (4)  Deċiżjoni tal-Kunsill 2013/531/UE tat-22 ta’ Ottubru 2013 dwar l-għoti ta' għajnuna finanzjarja prekawzjonarja mill-Unjoni għal terminu medju‐ lir-Rumanija (ĠU L 286, 29.10.2013, p. 1).

      (5)  Taħt l-Artikolu 9(2) tar-Regolament (KE) Nru 1466/97.


title: Rakkomandazzjoni tal-Kummissjoni tal- 5 ta’ Diċembru 2007 dwar ir-riproduzzjoni tat-test ta’ l-Artikolu 20 TKE fil-passaporti (notifikata taħt id-dokument numru C(2007) 5841)

text:
               6.5.2008

               MT

               Il-Ġurnal Uffiċjali ta’ l-Unjoni Ewropea

               L 118/30

         RAKKOMANDAZZJONI TAL-KUMMISSJONI
   tal-5 ta’ Diċembru 2007
   dwar ir-riproduzzjoni tat-test ta’ l-Artikolu 20 TKE fil-passaporti
   (notifikata taħt id-dokument numru C(2007) 5841)
   (2008/355/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat t-Trattat li jistabbilixxi l-Komunità Ewropea, u b’mod partikolari l-Artikolu 211 tiegħu,
   Billi:

               (1)

               L-Artikolu 20 tat-Trattat li jistabbilixxi l-Komunità Ewropea (minn hawn il quddiem l-“Artikolu 20 TKE”) jintitola liċ-ċittadini ta’ l-Unjoni li jinsabu f’pajjiż terz li fih l-Istat Membru tagħhom mhux irrappreżentat għall-protezzjoni mill-awtoritajiet diplomatiċi jew konsulari ta’ kwalunkwe Stat Membru ieħor irrappreżentat, taħt l-istess kondizzjonijiet li japplikaw għaċ-ċittadini li jkollhom iċ-ċittadinanza ta’ dak l-Istat. Dan id-dritt huwa wkoll stabbilit fl-Artikolu 46 tal-Karta tad-drittijiet fundamentali ta’ l-Unjoni Ewropea.

               (2)

               Stħarriġ ta’ l-Eurobarometer ippubblikat f’Lulju 2006 żvela li l-maġġoranza taċ-ċittadini Ewropej mhumiex konxji ta’ l-Artikolu 20 KE u l-implikazzjonijiet tiegħu. Tlieta u għoxrin fil-mija biss mill-persuni intervistati stqarrew li kienu familjari mal-possibbiltajiet offruti mill-Artikolu 20 tat-TKE. Minn dan l-istħarriġ ħareġ ukoll li nofs iċ-ċittadini ta’ l-Unjoni kienu qed jaħsbu li ser jivvjaġġaw lejn pajjiż terz fit-tliet snin li ġejjin.

               (3)

               Is-suġġeriment li l-Artikolu 20 TKE ikun riprodott fil-passaporti biex jinforma liċ-ċittadini dwar id-drittijiet tagħhom intalab fir-rapport tad-9 ta’ Mejju 2006 mis-Sur Barnier “Għal forza Ewropea ta’ protezzjoni ċivili: Europe aid”. Fil-15 ta’ Ġunju 2006, il-Presidenza tal-Kunsill stiednet lill-Istati Membri biex jikkunsidraw il-possibbiltà li jirriproduċu d-diċitura ta’ l-Artikolu 20 tat-TKE fil-passaporti biex ikun żgurat li ċ-ċittadini ta’ l-Unjoni jkun infurmati tajjeb dwar drittijiethom (1).

               (4)

               Fit-28 ta’ Novembru 2006, il-Kummissjoni adottat Green Paper dwar il-ħarsien diplomatiku u konsulari taċ-ċittadini ta’ l-Unjoni li jkunu jinsabu f’pajjiżi terzi (2) li pproponiet il-possibbiltà ta’ diversi azzjonijiet biex jissaħħaħ il-ħarsien taċ-ċittadini ta’ l-Unjoni. Bħala mod effikaċi biex iċ-ċittadini jitfakkru dwar drittijiethom, ġie ssuġġerit li ssir rakkomandazzjoni lill-Istati Membri biex jistampaw l-Artikolu 20 TKE fil-passaporti. Din il-proposta ntlaqgħet tajjeb ħafna mill-Istati Membri, is-soċjetà ċivili, iċ-ċittadini u l-istituzzjonijiet Ewropej oħra (3)
                   (4). Sabiex iċ-ċittadini jkunu infurmati dwar drittijiethom għall-ħarsien mill-awtoritajiet diplomatiċi u konsulari skond l-Artikolu 20 TKE, kien issuġġerit ukoll li tinħoloq websajt ta’ l-UE dwar dan id-dritt u li tkun inkluża referenza għal din il-websajt fil-passaporti nazzjonali.

               (5)

               Il-ħruġ tal-passaporti jaqa’ taħt il-kompetenza ta’ l-Istati Membri. Il-format uniformi għall-passaporti iddaħħal permezz tar-Riżoluzzjoni tar-rappreżentanti tal-Gvernijiet ta’ l-Istati Membri tat-23 ta’ Ġunju ta’ l-1981 (5). Barra minn dan, ġew adottati miżuri fuq livell Komunitarju fir-rigward ta’ l-istandards ta’ sigurtà għall-passaporti. Standards ta’ sigurtà minimi għall-passaporti ddaħħlu permezz tar-Riżoluzzjoni tar-rappreżentanti tal-Gvernijiet ta’ l-Istati Membri fis-17 ta’ Ottubru tas-sena 2000 sabiex tkun miġġielda l-falsifikazzjoni (6). Fit-13 ta’ Diċembru 2004 ġie adottat Regolament tal-Kunsill li talab lill-Istati Membri jintroduċu identifikaturi bijometriċi fil-passaporti sat-28 ta’ Awwissu 2006 u jaħżnu data ulterjuri fil-passaporti sat-28 ta’ Ġunju 2007 (7).

               (6)

               L-Artikolu 20 TKE għandu jiġi riprodott fil-lingwa/lingwi uffiċjali ta’ l-Istat Membru li joħroġ il-passaport.

               (7)

               Ikun biżżejjed jekk tkun riprodotta d-diċitura ta’ l-ewwel sentenza ta’ l-Artikolu 20 TKE. It-tieni sentenza tirreferi għad-dmir ta’ l-Istati Membri biex jinvolvu ruħhom f’negozjar fuq livell internazzjonali biex ikun żgurat il-ħarsien u mhijiex direttament rilevanti għaċ-ċittadini.

               (8)

               Il-Kummissjoni bi ħsiebha toħloq websajt iddedikata għall-ħarsien konsulari biex fiha tiġi ppubblikata informazzjoni prattika, pereżempju dettalji ta’ kuntatti aġġornati dwar ir-rappreżentazjonijiet ta’ l-Istati Membri f’pajjiżi terzi. Ikun utli li tiġi inkluża referenza għal din il-websajt fil-passaporti nazzjonali flimkien ma’ l-Artikolu 20 TKE bħala punt ta’ aċċess komuni uniku għal informazzjoni dwar dan id-dritt.

               (9)

               Biex jitnaqqas kemm jista’ jkun il-piż amministrattiv ta’ l-Istati Membri, ikun xieraq li jiġi rrikkmandat lill-Istati Membri biex jistampaw l-Artikolu 20 TKE fil-passaporti ġodda maħruġa wara l-1 ta’ Lulju 2009.

               (10)

               Sabiex iċ-ċittadini li l-passaport tagħhom ħareġ mingħajr referenza għall-Artikolu 20 TKE jiġu infurmati, hu rrikmandat li jitwaħħal stiker fuq in-naħa ta’ barra tal-qoxra ta’ wara tal-passaport.

               (11)

               Ir-riproduzzjoni tad-diċitura ta’ l-Artikolu 20 KE fil-passaporti għanda tkabbar b’mod sinifikanti l-għarfien taċ-ċittadini dwar id-dritt għall-ħarsien mill-awtoritajiet diplomatiċi u konsulari u biex isir dan ikunu involuti spejjeż limitati għall-Istati Membri,

         B’DAN TIRRAKKOMANDA:

               (1)

               li l-Istati Membri jirriproduċu l-ewwel sentenza ta’ l-Artikolu 20 tat-Trattat li jistabbilixxi l-Komunitajiet Ewropej u referenza għal websajt ta’ l-UE (http://ec.europa.eu/consularprotection) fil-passaporti maħruġa wara l-1 ta’ Lulju 2009.

               (2)

               li l-Istati Membri jagħmlu disponibbli stiker bl-informazzjoni msemmija fil-punt 1 lil dawk iċ-ċittadini b’passaporti maħruġa qabel l-1 ta’ Lulju 2009.

               (3)

               li l-Istati Membri jinfurmaw lill-Kummissjoni 18-il xahar minn wara l-pubblikazzjoni ta’ din ir-Rakkomandazzjoni fil-Ġurnal Uffiċjali dwar l-azzjoni meħuda b’rispons għal din ir-Rakkomandazzjoni.

      Magħmul fi Brussell, 5 ta’ Diċembru 2007.

            Għall-Kummissjoni

         Franco FRATTINI

            Viċi-President

      (1)  “Ir-rinfurzar tal-kapaċitajiet ta’ rispons ta’ l-Unjoni Ewropea f’każi ta’ emerġenza u kriżijiet”, id-Dokument tal-Kunsill 10551/06 tal-15.6.2006.

      (2)  COM(2006) 712 finali.

      (3)  L-Opinjoni tal-Parlament Ewropew: A6-0454/2007

      (4)  L-Opinjoni tal-Kumitat Ekonomiku u Soċjali Ewropew: SOC/262 (CESE 425/2007).

      (5)  ĠU C 241, 19.9.1981, p. 1.

      (6)  ĠU C 310, 28.10.2000, p. 1.

      (7)  Ir-Regolament tal-Kunsill (KE) Nru 2252/2004 tat-13 ta’ Diċembru 2004 dwar l-istandards għall-karatteristiċi tas-sigurtà u d-dettalji bijometriċi fil-passaporti u d-dokumenti ta’ l-ivvjaġġar maħruġa mill-Istati Membri (ĠU L 385, 29.12.2004, p. 1).